qundao/data-zh-poetry huggingface dataset:
歲暮感懷貽馮同年中允·其二
作者：王禹偁
朝代：宋

歲暮客商山，謫居多晝眠。
夢迴紅藥樹，身落紫微天。
不得親公事，如何望俸錢。
荒城共誰語，除却訪同年。
歲除日同年馮中允携觴見訪因而沉醉病酒三日醒而偶題
作者：王禹偁
朝代：宋

除夜渾疑便白頭，携壺相勸醉方休。
敢辭枕上三朝卧，且免燈前一夕愁。
薄命我甘離鳳閣，多才君亦滯龍樓。
相逢不盡杯中物，何以支當寂寞州。
残句：
作者：王禹偁
朝代：宋

飘飘粉翅和梅艳，细细香鬚伴柳丝。
残句：先帝升遐日
作者：王禹偁
朝代：宋

先帝升遐日，词臣寓直时。柩前书愿命，笔下定鸿基。
残句：唐虞得良弼
作者：王禹偁
朝代：宋

唐虞得良弼，姬孔是前身。尼丘钟骨骼，嵩狱舆精神。
残句：年来复有事堪嗟
作者：王禹偁
朝代：宋

年来复有事堪嗟，载笔商丘鬢欲华。酒好未陪红杏宴，诗狂多意刺桐花。
残句：床头只有黄州印
作者：王禹偁
朝代：宋

床头只有黄州印，监里看成白发翁。
残句：惟有南宫竇员外
作者：王禹偁
朝代：宋

惟有南宫竇员外，为予垂泪閤门前。
残句：武昌官柳见毫厘
作者：王禹偁
朝代：宋

武昌官柳见毫厘，八字山遥细似眉。
残句：秋近草虫乳
作者：王禹偁
朝代：宋

秋近草虫乳，夜遥霜月寒。扇声酋泛暑，井气忽生秋。
残句：讨情不负齐安郡
作者：王禹偁
朝代：宋

讨情不负齐安郡，杜牧掌年与我齐。
残句：锈服霍嫖姚
作者：王禹偁
朝代：宋

锈服霍嫖姚。
残句：香絮乱飘梁苑雪
作者：王禹偁
朝代：宋

香絮乱飘梁苑雪，细秫轻袅楚宫腰。
江豚歌
作者：王禹偁
朝代：宋

江豚江豚爾何物，吐浪噴波身突兀。
依憑風水恣豩豪，吞啗魚蝦頗肥腯。
肉腥骨硬難登俎，雖有網羅嫌不取。
江雲漠漠江雨來，天意爲霖不干汝。
江郎山
作者：王禹偁
朝代：宋
体裁：七言绝句

三茅遗迹在金陵，又见江郎好弟兄。谢朓门前山色好，一时分付与岩扃。
池上作
作者：王禹偁
朝代：宋

未遂沧洲去，池边弄绿波。醉浮船底兀，吟遶履痕多。静照新华发，沉思旧钓蓑。晚凉得幽趣，鱼戏上圆荷。
池上作
作者：王禹偁
朝代：宋

未遂沧洲去，池边弄绿波。
醉浮船底兀，吟遶履痕多。
静照新华髮，沉思旧钓蓑。
晚凉得幽趣，鱼戏上圆荷。
池上作
作者：王禹偁
朝代：宋

未遂滄洲去，池邊弄綠波。
醉浮船底兀，吟遶履痕多。
靜照新華髮，沉思舊釣蓑。
晚凉得幽趣，魚戲上圓荷。
池边菊
作者：王禹偁
朝代：宋

绿池遶径几千栽，准拟登高泛酒杯。
未到重阳归阙去，金英寂寞为谁开。
池边菊
作者：王禹偁
朝代：宋

绿池遶迳几千栽，准拟登高泛酒杯。未到重阳归阙去，金英寂寞为谁开。
池邊菊
作者：王禹偁
朝代：宋

綠池遶逕幾千栽，準擬登高泛酒杯。
未到重陽歸闕去，金英寂寞爲誰開。
泛吳松江
作者：王禹偁
朝代：宋

葦篷疏薄漏斜陽，半日孤吟未過江。
唯有鷺鷀和我意，時時翹足對船窗。
泛吴松江
作者：王禹偁
朝代：宋

苇篷疏薄漏斜阳，半日孤吟未过江。
唯有鹭鷀和我意，时时翘足对船窗。
泛吴松江
作者：王禹偁
朝代：宋

苇蓬疏薄漏斜阳，半日孤吟未过江。唯有鹭鸶知我意，时时翘足对船窗。
洞庭山
作者：王禹偁
朝代：宋

吳山無此秀，乘暇一遊之。
萬頃湖光裏，千家橘熟時。
平看月上早，遠覽鳥歸遲。
近古誰真賞，白雲應得知。
洞庭山
作者：王禹偁
朝代：宋

吴山无此秀，乘暇一游之。万倾湖光里，千家橘熟时。平看月上早，远览鸟归迟。近古谁真赏，白云应得知。
洞庭山
作者：王禹偁
朝代：宋

吴山无此秀，乘暇一游之。
万顷湖光裏，千家橘熟时。
平看月上早，远览鸟归迟。
近古谁真赏，白云应得知。
海仙花詩·其一
作者：王禹偁
朝代：宋

一堆絳雪壓春叢，嫋嫋長條弄嘵風。
借問開時何所似，似將繡被覆薰籠。
海仙花詩·其三
作者：王禹偁
朝代：宋

何年移植在僧家，一簇柔條綴彩霞。
錦带爲名卑且俗，爲君呼作海仙花。
海仙花詩·其二
作者：王禹偁
朝代：宋

春憎窈窕教無子，天爲妖嬈不與香。
盡日含毫難比興，花中應是衛莊姜。
海仙花诗
作者：王禹偁
朝代：宋

一堆绛雪压春丛，嫋嫋长条弄晓风。借问开时何所似，似将绣被覆薰笼。
海仙花诗·其一
作者：王禹偁
朝代：宋

一堆绛雪压春丛，袅袅长条弄哓风。
借问开时何所似，似将绣被覆熏笼。
海棠木瓜二絕句·木瓜答海棠
作者：王禹偁
朝代：宋

莫誇顔色鬭扶疏，穠艷繁香總是虛。
看取衛風詩什裏，只因投我得瓊琚。
海棠木瓜二絕句·海棠贈木瓜
作者：王禹偁
朝代：宋

我向商山占斷春，風流還似錦江濱。
羣花自合知羞耻，莫對西施更學顰。
海棠木瓜二绝句·木瓜答海棠
作者：王禹偁
朝代：宋

莫夸颜色斗扶疏，秾艷繁香总是虚。
看取卫风诗什裏，只因投我得琼琚。
海棠木瓜二绝句·海棠赠木瓜
作者：王禹偁
朝代：宋

我向商山占断春，风流还似锦江滨。
羣花自合知羞耻，莫对西施更学颦。
海棠木瓜二绝句木瓜答海棠
作者：王禹偁
朝代：宋

莫夸颜色斗扶疏，穠艳繁香总是虚。看取卫风诗什里，只因投我得琼琚。
淳化二年八月晦日夜夢于上前賦詩既寤唯省一句云九日山州見菊花間一日有商於貳車之命實以十月三日到郡重陽已過殘菊尚多意夢已徵矣今忽然一歲又逼登高追續前詩句因成四韵
作者：王禹偁
朝代：宋

節近登高忽歎嗟，經年憔悴別京華。
貳車何處搔蓬鬢，九日山州見菊花。
夢裏榮衰安足道，眼前盃酒且須賒。
商於鄒魯雖迢遞，大底携家即是家。
淳化二年八月晦日夜梦于上前赋诗既寤唯省一
作者：王禹偁
朝代：宋

节近登高忽叹嗟，经年憔悴别京华。贰车何处搔蓬鬓，九日山州见菊花。梦里荣衰安足道，眼前杯酒且须赊。商於邹鲁虽迢递，大底携家即是家。
淳化二年八月晦日夜梦于上前赋诗既寤唯省一句云九日山州见菊花间一日有商于贰车之命实以十月三日到郡重阳已过残菊尚多意梦已征矣今忽然一岁又逼登高追续前诗句因成四韵
作者：王禹偁
朝代：宋

节近登高忽叹嗟，经年憔悴别京华。
贰车何处搔蓬鬓，九日山州见菊花。
梦裏荣衰安足道，眼前杯酒且须赊。
商于邹鲁虽迢递，大底携家即是家。
清明
作者：王禹偁
朝代：宋

无花无酒过清明，兴味萧然似野僧。昨日邻家乞新火，晓窗分与读书灯。
清明
作者：王禹偁
朝代：宋
体裁：七言绝句

無花無酒過清明，興味蕭然似野僧。
昨日鄰家乞新火，曉窗分與讀書燈。
清明感事·其一
作者：王禹偁
朝代：宋

無花無酒過清明，興味蕭然似野僧。
昨夜鄰家乞新火，曉窗分與讀書燈。
清明感事·其三
作者：王禹偁
朝代：宋

榆錢零落麥開芒，魂斷南軒蝶影雙。
多謝東風相管顧，解將花片入書窗。
清明感事·其二
作者：王禹偁
朝代：宋

日轉鞦韆影漸斜，忍聞絃管在鄰家。
兒童不慣貧滋味，剛拾榆錢索買花。
清明感事·其二
作者：王禹偁
朝代：宋

日转秋韆影渐斜，忍闻絃管在邻家。
儿童不惯贫滋味，刚拾榆钱索买花。
清明日独酌
作者：王禹偁
朝代：宋

一郡官闲唯副使，一年冷节是清明。春来春去何时尽，闲恨闲愁触处生。漆燕黄鹂夸舌健，柳花榆荚斗身轻。脱衣换得商山酒，笑把离骚独自倾。
清明日獨酌
作者：王禹偁
朝代：宋

一郡官閑唯副使，一年冷節是清明。
春來春去何時盡，閑恨閑愁觸處生。
漆燕黄鸝誇舌健，柳花榆莢鬭身輕。
脫衣換得商山酒，笑把離騷獨自傾。
游虎丘
作者：王禹偁
朝代：宋

乐天曾守郡，酷爱虎丘山。
一年十二度，五马来松关。
我今方吏隠，心在云水间。
野性羣麋鹿，忘机狎鸥鹇。
乘兴即一到，兴尽復自还。
不知使君贵，何似长官闲。
游虎丘寺
作者：王禹偁
朝代：宋

寺墙围着碧孱颜，曾是当年海涌山。
尽抱好峰藏院裏，不教幽景落人间。
剑池草色经冬在，石座苔花自古斑。
珍重晋朝吾祖宅，一迴来此便忘还。
滁上謫居·其一
作者：王禹偁
朝代：宋

跡去金鑾殿，官移玉筍班。
才高寧免妬，命薄不如閑。
曉鑑悲華髮，春醪慰病顔。
爲郎身漸老，自笑不歸山。
滁上謫居·其三
作者：王禹偁
朝代：宋

敢歎我命薄，所嗟吾道消。
謫官淮上老，京信日邊遥。
巧宦或五鼎，甘貧唯一瓢。
居然古人事，名跡詎相饒。
滁上謫居·其二
作者：王禹偁
朝代：宋

跡忝詞林舊，官爲郎署卑。
同羣甘鳥獸，苟祿爲妻兒。
未有一事立，空驚雙鬢衰。
唯憐文集裏，添得謫官詩。
滁上謫居·其四
作者：王禹偁
朝代：宋

一日復一日，悠悠任此生。
所悲頻謫宦，不是厭專城。
有悔皆因祿，無凶未若耕。
林泉何處好，終卜挂吾纓。
滁上谪居
作者：王禹偁
朝代：宋

迹去金銮殿，官移玉笋班。才高宁免妬，命薄不如闲。晓监悲华发，春醪慰病颜。为郎身渐老，自笑不归山。
滁上谪居·其一
作者：王禹偁
朝代：宋

迹去金銮殿，官移玉笋班。
才高宁免妬，命薄不如闲。
晓鑑悲华髮，春醪慰病颜。
为郎身渐老，自笑不归山。
滁上谪居·其二
作者：王禹偁
朝代：宋

迹忝词林旧，官为郎署卑。
同羣甘鸟兽，苟禄为妻儿。
未有一事立，空惊双鬓衰。
唯怜文集裏，添得谪官诗。
滁上谪居·其四
作者：王禹偁
朝代：宋

一日復一日，悠悠任此生。
所悲频谪宦，不是厌专城。
有悔皆因禄，无凶未若耕。
林泉何处好，终卜挂吾缨。
滁州官舍·其一
作者：王禹偁
朝代：宋

忽从天上谪人间，知向山州住几年。俸外不教收果实，公余多爱入林泉。朝簪未解虽妨道，宦路无机即是禅。铃阁悄然私自问，郡斋何异玉堂前。
滁州官舍·其一
作者：王禹偁
朝代：宋

忽從天上謫人間，知向山州住幾年。
俸外不教收果實，公餘多愛入林泉。
朝簪未解雖妨道，宦路無機即是禪。
鈴閣悄然私自問，郡齋何異玉堂前。
滁州官舍·其二
作者：王禹偁
朝代：宋

失职金銮假一麾，琅邪山色遶城池。
解龟且作三年调，下马先吟八绝诗。
勾检簿书宁免俗，逢迎使命亦随时。
公余不敢妨吟咏，异日声名继至之。
滁州官舍·其二
作者：王禹偁
朝代：宋

失職金鑾假一麾，瑯邪山色遶城池。
解龜且作三年調，下馬先吟八絕詩。
勾檢簿書寧免俗，逢迎使命亦隨時。
公餘不敢妨吟詠，異日聲名繼至之。
滎陽懷古
作者：王禹偁
朝代：宋

紀信生降爲沛公，草荒孤壘想英風。
漢家青史緣何事，却道蕭何第一功。
点绛唇·感兴
作者：王禹偁
朝代：宋

雨恨云愁，江南依旧称佳丽。水村渔市。一缕孤烟细。
天际征鸿，遥认行如缀。平生事。此时凝睇。谁会凭栏意。
点绛唇·感兴
作者：王禹偁
朝代：宋

雨恨云愁，江南依旧称佳丽。水村渔市。一缕孤烟细。天际征鸿，遥认行如缀。平生事。此时凝睇。谁会凭栏意。（栏通：阑）
点绛唇·感兴
作者：王禹偁
朝代：宋
体裁：词

雨恨云愁，江南依旧称佳丽。水村渔市，一缕孤烟细。
天际征鸿，遥认行如缀。平生事，此时凝睇，谁会凭阑意。
烏啄瘡馿歌
作者：王禹偁
朝代：宋

商山老烏何慘酷，喙長于釘利于鏃。
拾蟲啄卵從爾爲，安得殘吾負瘡畜。
我從去歲謫商於，行李惟存一蹇馿。
來登秦嶺又巉嶺，爲我馱背百卷書。
穿皮露脊痕連腹，半年治療將平復。
老烏昨日忽下來，啄破舊瘡取新肉。
馿號僕叫烏已飛，劘嘴整毛坐吾屋。
我馿我僕奈爾何，悔不挾彈更張羅。
頼是商山多鷙鳥，便問鄰家借秋鷂。
鐵爾拳兮鈎爾爪，折烏頸兮食烏腦。
豈唯取爾饑腸飽，亦與瘡馿復讎了。
爲惡
作者：王禹偁
朝代：宋

明時巧言士，亂世佞倖郎。
佞倖惟苟且，巧言頗包藏。
爲惡雖不同，同歸於覆亡。
爲郡
作者：王禹偁
朝代：宋

爲郎爲郡意何闌，羞拂朝纓蓋病顔。
賜筆任分雙管赤，梳頭已是二毛斑。
道孤自合先歸隠，俸薄無由便買山。
出坐兩衙皆勉强，此心長在水雲間。
牡丹十六韵
作者：王禹偁
朝代：宋

艷绝百花惭，花中合面南。
赋诗情莫倦，中酒病先甘。
国色浑无对，天香亦不堪。
遮须施锦障，戴好上瑶簪。
苞拆深擎露，枝拖翠出蓝。
半倾留粉蝶，微亚摘宜男。
邻妓临粧妬，胡蜂得蕊贪。
忽翻晴吹动，浓睡晚烟含。
话别年经一，相逢月又三。
遣吾挦白髮，为尔换新衫。
池馆邀宾看，衙庭放吏参。
仙娥喧道院，魔女逼禅庵。
乱折窠难惜，分题韵更探。
歌欢殊未厌，零落痛曾谙。
谷雨供汤沐，黄鹂助笑谈。
颜生如见此，未免也醺酣。
牡丹十六韻
作者：王禹偁
朝代：宋

艷絕百花慚，花中合面南。
賦詩情莫倦，中酒病先甘。
國色渾無對，天香亦不堪。
遮須施錦障，戴好上瑶簪。
苞拆深擎露，枝拖翠出藍。
半傾留粉蝶，微亞摘宜男。
鄰妓臨粧妬，胡蜂得蕊貪。
忽翻晴吹動，濃睡晚烟含。
話別年經一，相逢月又三。
遣吾撏白髮，爲爾換新衫。
池館邀賓看，衙庭放吏參。
仙娥喧道院，魔女逼禪庵。
亂折窠難惜，分題韻更探。
歌歡殊未厭，零落痛曾諳。
穀雨供湯沐，黄鸝助笑談。
顔生如見此，未免也醺酣。
独酌自吟拙诗次吏报转运使到郡戏而有作
作者：王禹偁
朝代：宋

日高睡足更何为，数首新篇酒一巵。
郡吏谩劳相告报，转输应不管吟诗。
献仆射相公·其一
作者：王禹偁
朝代：宋

罢调金鼎道光辉，闻说闲园自种薇。
书院日斜春睡觉，沙堤人静早朝归。
吟穿竹径僧同步，醉遶花庭蝶上衣。
却恐优游未终岁，台星依旧照黄扉。
献转运使雷谏议
作者：王禹偁
朝代：宋

江南江北接王畿，漕运帆樯去似飞。父子才有同富国，君王无事免宵衣。屏除奸吏魂应丧，养活疲民肉渐肥。还有文场爱恩客，望尘情抱倍依依。
献转运使雷谏议·其二
作者：王禹偁
朝代：宋

江南江北接王畿，漕运帆樯去似飞。
父子有才同富国，君王无事免宵衣。
屏除姦吏魂应丧，养活疲民肉渐肥。
还有文场受恩客，望尘情抱倍依依。
献转运副使太常李博士
作者：王禹偁
朝代：宋

邦计动宸衷，时贤莅浙东。
量宽吞渤澥，气直禀崆峒。
捧诏瑶池下，辞班玉笋中。
馈粮萧相国，制礼叔孙通。
举措敦儒行，谈谐有古风。
冀方思旧政，江表伫成功。
吏畏严霜白，民歌爱日红。
勤王虽运智，修道岂妨公。
旋种烟莎径，闲科雨竹丛。
养成丹顶鹤，瘦尽雪花骢。
移石情无倦，抄书俸不充。
晨餐烧露笋，秋句写霜枫。
棋阁连花坞，书窗映烛笼。
僧传栽树法，客献递诗筒。
饮席螺为盏，吟舟苇作篷。
按琴苔院冷，捣药月堂空。
清白成家计，操修达圣聪。
即征归象阙，清秩冠鸳鸿。
献转运副使太常李博士
作者：王禹偁
朝代：宋

邦计动宸衷，时贤莅浙东。量宽吞渤澥，气直禀崆峒。捧诏瑶池下，辞班玉笋中。馈粮萧相国，制礼叔孙通。举措敦儒行，谈谐有古风。冀方思旧政，江表伫成功。吏畏严霜白，民歌爱日红。勤王虽运智，修道岂妨公。旋种烟莎迳，闲科雨竹丛。养成丹顶鹤，瘦尽雪花骢。移石情无倦，抄书俸不充。晨餐烧露笋，秋句写霜枫。棋阁连花坞，书窗映烛笼。僧传床树法，客献递诗筒。饮席螺为盏，吟舟苇作篷。按琴苔院冷，捣药月堂空。清白成家计，操修达圣聪。即徵归象阙，清秩冠鸳鸿。
獨遊南靜川
作者：王禹偁
朝代：宋

高車嶺上無人見，南靜川中信馬行。
多謝仙娥相管顧，遠擎松雪助詩情。
獨酌自吟拙詩次吏報轉運使到郡戲而有作
作者：王禹偁
朝代：宋

日高睡足更何爲，數首新篇酒一巵。
郡吏謾勞相告報，轉輸應不管吟詩。
獻僕射相公·其一
作者：王禹偁
朝代：宋

罷調金鼎道光輝，聞說閑園自種薇。
書院日斜春睡覺，沙堤人靜早朝歸。
吟穿竹逕僧同步，醉遶花庭蝶上衣。
却恐優游未終歲，台星依舊照黄扉。
獻僕射相公·其二
作者：王禹偁
朝代：宋

五年黄閣掌陶甄，憂國翻成兩鬢斑。
初到廟堂溫樹冷，暫收霖雨岳雲閑。
春園領鶴尋芳草，小閣留僧畫遠山。
惟有門生苦求見，竹齋花院一開關。
獻轉運使雷諫議·其一
作者：王禹偁
朝代：宋

當年辭氣壓朱雲，老作皇家諫諍臣。
章疏罷封無事日，朝廷猶惜直言人。
題詩野館光泉石，講易秋堂動鬼神。
棘寺下僚叨末路，齋心唯願秉陶鈞。
獻轉運使雷諫議·其二
作者：王禹偁
朝代：宋

江南江北接王畿，漕運帆檣去似飛。
父子有才同富國，君王無事免宵衣。
屏除姦吏魂應喪，養活疲民肉漸肥。
還有文場受恩客，望塵情抱倍依依。
獻轉運副使太常李博士
作者：王禹偁
朝代：宋

邦計動宸衷，時賢蒞浙東。
量寬吞渤澥，氣直稟崆峒。
捧詔瑶池下，辭班玉筍中。
饋糧蕭相國，制禮叔孫通。
舉措敦儒行，談諧有古風。
冀方思舊政，江表佇成功。
吏畏嚴霜白，民歌愛日紅。
勤王雖運智，修道豈妨公。
旋種烟莎逕，閑科雨竹叢。
養成丹頂鶴，瘦盡雪花驄。
移石情無倦，抄書俸不充。
晨餐燒露筍，秋句寫霜楓。
棋閣連花塢，書窗映燭籠。
僧傳栽樹法，客獻遞詩筒。
飲席螺爲盞，吟舟葦作篷。
按琴苔院冷，搗藥月堂空。
清白成家計，操修達聖聰。
即徵歸象闕，清秩冠鴛鴻。
琅邪山
作者：王禹偁
朝代：宋

连袤复迢嶢，峰峦架泬寥。流名自东晋，积翠满南谯。洞碧通仙界，溪明润药苗。古台临海日，绝顶见江潮。杉影拏云暗，泉声出竹遥。庙碑传汉祖，寺额认唐朝。旱岁时沾稼，灵踪合禁樵。诗章因我盛，屏障遣谁描。近住人多秀，频登酒易销。图经标八绝，灊霍合相饶。
琅邪山
作者：王禹偁
朝代：宋

连袤復岧峣，峰峦架泬寥。
流名自东晋，积翠满南谯。
洞碧通仙界，溪明润药苗。
古台临海日，绝顶见江潮。
杉影拏云暗，泉声出竹遥。
庙碑传汉祖，寺额认唐朝。
旱岁时霑稼，灵踪合禁樵。
诗章因我盛，屏障遣谁描。
近住人多秀，频登酒易销。
图经标八绝，灊霍合相饶。
琅邪山
作者：王禹偁
朝代：宋

連袤復岧嶢，峰巒架泬寥。
流名自東晉，積翠滿南譙。
洞碧通仙界，溪明潤藥苗。
古臺臨海日，絕頂見江潮。
杉影拏雲暗，泉聲出竹遥。
廟碑傳漢祖，寺額認唐朝。
旱歲時霑稼，靈蹤合禁樵。
詩章因我盛，屏障遣誰描。
近住人多秀，頻登酒易銷。
圖經標八絕，灊霍合相饒。
瑞莲歌
作者：王禹偁
朝代：宋

江城五月江雨晴，荷花到处红交横。
宋家池上瑞莲生，嫋嫋出丛抽一茎。
茎端菡萏开两朵，忽似娥皇将女英。
九疑望断苍梧暮，低头并照湘波清。
花落莲成碧於卵，瑟瑟尘轻熨人眼。
萧郎弄玉合卺时，一齐覆下琉璃盏。
草木效灵载图史，守臣尽可闻天子。
吾君有诏抑祥瑞，异兽珍禽不为贵。
瑞莲无路达冕旒，也随众卉老池头。
吏民归美贺郡守，敢贪天功为己有。
古来善政数杜诗，桑无附枝麦两歧。
瑞莲信美产兹土，起予谩作闲歌辞。
年年更愿再熟稻，佁箱免使吾民饥。
瑞莲歌
作者：王禹偁
朝代：宋

江城五月江雨晴，荷花到处红交横。
宋家池上瑞莲生，袅袅出丛抽一茎。
茎端菡萏开两朵，忽似娥皇将女英。
九疑望断苍梧暮，低头并照湘波清。
花落莲成碧于卵，瑟瑟尘轻熨人眼。
萧郎弄玉合卺时，一齐覆下瑠璃盏。
草木效灵载图史，守臣尽可闻天子。
吾君有诏抑祥瑞，异兽珍禽不为贵。
瑞莲无路达冕旒，也随众卉老池头。
吏民归美贺郡守，敢贪天功为己有。
古来善政数杜诗，桑无附枝麦两歧。
瑞莲信美产兹土，起予谩作闲歌辞。
年年更愿再熟稻，仓箱免使吾民饥。
瑞蓮歌
作者：王禹偁
朝代：宋

江城五月江雨晴，荷花到處紅交橫。
宋家池上瑞蓮生，嫋嫋出叢抽一莖。
莖端菡萏開兩朵，忽似娥皇將女英。
九疑望斷蒼梧暮，低頭並照湘波清。
花落蓮成碧於卵，瑟瑟塵輕熨人眼。
蕭郎弄玉合巹時，一齊覆下瑠璃盞。
草木效靈載圖史，守臣盡可聞天子。
吾君有詔抑祥瑞，異獸珍禽不爲貴。
瑞蓮無路達冕旒，也隨衆卉老池頭。
吏民歸美賀郡守，敢貪天功爲己有。
古來善政數杜詩，桑無附枝麥兩歧。
瑞蓮信美産茲土，起予謾作閑歌辭。
年年更願再熟稻，倉箱免使吾民饑。
甘棠即事简孙何
作者：王禹偁
朝代：宋

甘棠风雅美贤臣，伐树凄凄亦圣人。因感得时留蔽芾，更嗟无位泣麒麟。谁知素教长多难，我向清朝自不辰。听讼何如使无讼，与君忧道合沾巾。
甘棠即事简孙何
作者：王禹偁
朝代：宋

甘棠风雅美贤臣，伐树悽悽亦圣人。
因感得时留蔽芾，更嗟无位泣麒麟。
谁知素教长多难，我向清朝自不辰。
听讼何如使无讼，与君忧道合霑巾。
甘棠即事簡孫何
作者：王禹偁
朝代：宋

甘棠風雅美賢臣，伐樹悽悽亦聖人。
因感得時留蔽芾，更嗟無位泣麒麟。
誰知素教長多難，我向清朝自不辰。
聽訟何如使無訟，與君憂道合霑巾。
甘菊冷淘
作者：王禹偁
朝代：宋

經年厭粱肉，頗覺道氣渾。
孟春奉齋戒，敕厨唯素飱。
淮南地甚暖，甘菊生籬根。
長芽觸土膏，小葉弄晴暾。
采采忽盈把，洗去朝露痕。
俸麵新且細，溲攝如玉墩。
隨刀落銀鏤，煮投寒泉盆。
雜此青青色，芳草敵蘭蓀。
一舉無孑遺，空媿越盌存。
解衣露其腹，稚子爲我捫。
飽慚廣文鄭，饑謝魯山元。
况吾草澤士，藜藿供朝昏。
謬因事筆硯，名通金馬門。
官供政事食，久直紫微垣。
誰言謫滁上，吾族飽且溫。
既無甘旨慶，焉用品味繁。
子美重槐葉，直欲獻至尊。
起予有遺韵，甫也可與言。
甘菊冷淘
作者：王禹偁
朝代：宋
体裁：古风

经年厌粱肉，颇觉道气浑。孟春奉斋戒，敕厨唯素飧。淮南地甚暖，甘菊生篱根。长芽触土膏，小叶弄晴暾。采采忽盈把，洗去朝露痕。俸面新且细，溲摄如玉墩。随刀落银镂，煮投寒泉盆。杂此青青色，芳草敌兰荪。一举无孑遗，空愧越碗存。解衣露其腹，稚子为我扪。饱惭广文郑，饥谢鲁山元。况吾草泽士，藜藿供朝昏。谬因事笔砚，名通金马门。官供政事食，久直紫微垣。谁言谪滁上，吾族饱且温。既无甘旨庆，焉用品味繁。子美重槐叶，直欲献至尊。起予有遗韵，甫也可与言。
甘菊冷淘
作者：王禹偁
朝代：宋

经年厌粱肉，颇觉道气浑。孟春奉斋戒，敕厨唯素飱。淮南地甚暖，甘菊生篱根。长芽触土膏，小叶弄晴暾。采采忽盈把，洗去朝露痕。俸面新且细，搜摄如玉墩。随刀落银镂，煮投寒泉盆。杂此青青色，芳草敌兰荪。一举无孑遗，空媿越盌存。解衣露其腹，稚子为我扪。饱惭广文郑，饥谢鲁山元。况吾草泽士，藜藿供朝昏。谬因事笔砚，名通金马门。官供政事食，久直紫微垣。谁言谪滁上，吾放饱且温。既无甘旨庆，焉用品味繁。子美重槐叶，直欲献玉尊。起予有遗韵，甫也可与言。
甘菊冷淘
作者：王禹偁
朝代：宋

经年厌粱肉，颇觉道气浑。
孟春奉斋戒，敕厨唯素飱。
淮南地甚暖，甘菊生篱根。
长芽触土膏，小叶弄晴暾。
采采忽盈把，洗去朝露痕。
俸麵新且细，溲摄如玉墩。
随刀落银镂，煮投寒泉盆。
杂此青青色，芳草敌兰荪。
一举无孑遗，空媿越盌存。
解衣露其腹，稚子为我扪。
饱惭广文郑，饥谢鲁山元。
况吾草泽士，藜藿供朝昏。
谬因事笔砚，名通金马门。
官供政事食，久直紫微垣。
谁言谪滁上，吾族饱且温。
既无甘旨庆，焉用品味繁。
子美重槐叶，直欲献至尊。
起予有遗韵，甫也可与言。
甘露降太一宫诗
作者：王禹偁
朝代：宋

甘露霭长空，垂休太不宫。瑞光经日在，圣德与天通。如醴沾衣白，凝脂间叶红。淋漓滴层汉，顾眄骇重瞳。五色名难比，三危味莫同。祗应书信史，千古仰玄功。
甘露降太一宮詩
作者：王禹偁
朝代：宋

甘露靄長空，垂休太一宮。
瑞光經日在，聖德與天通。
如醴沾衣白，凝脂間葉紅。
淋漓滴層漢，顧眄駭重瞳。
五色名難比，三危味莫同。
祗應書信史，千古仰玄功。
留別仲咸·其一
作者：王禹偁
朝代：宋

二年商嶺頼知音，惜別難藏淚滿襟。
頭白忽拋攀桂伴，道消休話拔茅心。
科名偶得同年分，交契都因謫宦深。
唱和詩章收拾取，兩家留與子孫吟。
留別仲咸·其二
作者：王禹偁
朝代：宋

世網嬰纏不自由，可憐匏繫又萍流。
忽從清洛南邊郡，移向黄河北岸州。
命薄我甘閑副使，道孤君是假諸侯。
解梁去此無多地，時寄新詩慰客愁。
留別揚府池亭
作者：王禹偁
朝代：宋

竹遶亭臺柳拂池，徘徊終戀郡齋西。
斜陽更上漁舟坐，明日紅塵逐馬蹄。
留别仲咸·其一
作者：王禹偁
朝代：宋

二年商岭頼知音，惜别难藏泪满襟。
头白忽抛攀桂伴，道消休话拔茅心。
科名偶得同年分，交契都因谪宦深。
唱和诗章收拾取，两家留与子孙吟。
留别仲咸·其二
作者：王禹偁
朝代：宋

世网婴缠不自由，可怜匏繫又萍流。
忽从清洛南边郡，移向黄河北岸州。
命薄我甘闲副使，道孤君是假诸侯。
解梁去此无多地，时寄新诗慰客愁。
留别扬府池亭
作者：王禹偁
朝代：宋

竹遶亭台柳拂池，徘徊终恋郡斋西。
斜阳更上渔舟坐，明日红尘逐马蹄。
畬田詞·其一
作者：王禹偁
朝代：宋

大家齊力劚孱顔，耳聽田歌手莫閑。
各願種成千百索，豆萁禾穗滿青山。
畬田詞·其三
作者：王禹偁
朝代：宋

鼓聲獵獵酒醺醺，斫上高山入亂雲。
自種自收還自足，不知堯舜是吾君。
畬田詞·其二
作者：王禹偁
朝代：宋

殺盡雞豚喚劚畲，由來遞互作生涯。
莫言火種無多利，禾樹明年似亂麻。
畬田詞·其五
作者：王禹偁
朝代：宋

畬田鼓笛樂熙熙，空有歌聲未有詞。
從此商於爲故事，滿山皆唱舍人詩。
畬田詞·其四
作者：王禹偁
朝代：宋

北山種了種南山，相助刀耕豈有偏。
願得人間皆似我，也應四海少荒田。
畬田词·其二
作者：王禹偁
朝代：宋

杀尽鸡豚唤劚畲，由来递互作生涯。
莫言火种无多利，禾树明年似乱麻。
畲田词
作者：王禹偁
朝代：宋

大家齐力劚孱颜，耳听田歌手莫闲。
各愿种成千百索，豆萁禾穗满青山。
畲田词
作者：王禹偁
朝代：宋

杀尽鸡豚唤劚畲，由来递互作生涯。莫言火种无多利，禾明年似乱麻。
畲田词
作者：王禹偁
朝代：宋

畲田鼓笛乐熙熙，空有歌声未有词。
从此商於为故事，满山皆唱舍人诗。
畲田词【其一】
作者：王禹偁
朝代：宋
体裁：诗

【其一】
大家齐力斸孱颜，耳听田歌手莫闲。
各愿种成千百索，豆萁禾穗满青山。
畲田词【其三】
作者：王禹偁
朝代：宋
体裁：诗

【其三】
谷声猎猎酒醺醺，斫上高山乱入云。
自种自收还自足，不知尧舜是吾君。
畲田词【其二】
作者：王禹偁
朝代：宋
体裁：诗

【其二】
杀尽鸡豚唤劚畲，由来递互作生涯。
莫言火种无多利，林树明年似乱麻。
畲田词【其五】
作者：王禹偁
朝代：宋
体裁：诗

【其五】
畲田鼓笛乐熙熙，空有歌声未有词。
从此商于为故事，满山皆唱舍人诗。
畲田词【其四】
作者：王禹偁
朝代：宋
体裁：诗

【其四】
北山种了种南山，相助力耕岂有偏？
愿得人间皆似我，也应四海少荒田。
病中书事上集贤钱侍郎
作者：王禹偁
朝代：宋

妻儿惯蔬素，仆马任龙锺。
一榻浑无物，孤琴对病容。
风翻帘影乱，旱减井痕重。
幽寂谁为伴，扶行赖瘦筇。
病中书事上集贤钱侍郎·其二
作者：王禹偁
朝代：宋

妻儿惯蔬素，仆马任龙钟。
一榻浑无物，孤琴对病容。
风翻帘影乱，旱减井痕重。
幽寂谁为伴，扶行頼瘦筇。
病中书事上集贤钱侍郎·其四
作者：王禹偁
朝代：宋

郎署领制诰，十年未上坡。
冯唐空潦倒，卫绾是谁何。
犹頼紫垣直，聊遮白髮多。
归田未有计，村树绿婆娑。
病中書事上集賢錢侍郎·其一
作者：王禹偁
朝代：宋

力疾奉期謁，歸來倦送迎。
老爲儒術誤，瘦愛道裝輕。
羅藥幽香散，移琴細韻生。
晨餐漸有味，筍蕨倍關情。
病中書事上集賢錢侍郎·其三
作者：王禹偁
朝代：宋

食貧當歲旱，朝退百端憂。
典笏逢休假，焚香願有秋。
病饑渾厭肉，瘦冷未更裘。
夢見山村興，披蓑釣亂流。
病中書事上集賢錢侍郎·其二
作者：王禹偁
朝代：宋

妻兒慣蔬素，僕馬任龍鍾。
一榻渾無物，孤琴對病容。
風翻簾影亂，旱減井痕重。
幽寂誰爲伴，扶行頼瘦筇。
病中書事上集賢錢侍郎·其五
作者：王禹偁
朝代：宋

日日奉朝請，病多仍食貧。
揶揄應有鬼，夷俟豈無人。
鳳閣十年筆，烏紗九陌塵。
集仙知己在，應爲指迷津。
病中書事上集賢錢侍郎·其四
作者：王禹偁
朝代：宋

郎署領制誥，十年未上坡。
馮唐空潦倒，衛綰是誰何。
猶頼紫垣直，聊遮白髮多。
歸田未有計，村樹綠婆娑。
病假
作者：王禹偁
朝代：宋

小郡虽无事，常时亦有劳。坐衙衫强着，判案笔须操。眼病因求假，身闲更觉高。何当长似此，归去老蓬蒿。
病假
作者：王禹偁
朝代：宋

小郡雖無事，常時亦有勞。
坐衙衫强著，判案筆須操。
眼病因求假，身閑更覺高。
何當長似此，歸去老蓬蒿。
病起思归
作者：王禹偁
朝代：宋

年年多病转思山，终日呻吟簿籍间。叔夜养生休著论，陶潜难死只因闲。又移郡印三年调，未报君恩两鬓斑。安得便归田里去，松篁泉石掩迤关。
病起思归·其一
作者：王禹偁
朝代：宋

年来多病转思山，终日呻吟簿籍间。
叔夜养生休着论，陶潜难死只因闲。
又移郡印三年调，未报君恩两鬓斑。
安得便归田里去，松篁泉石掩柴关。
病起思归·其二
作者：王禹偁
朝代：宋

四十为郎非不偶，况曾提笔直瀛洲。
明时遇主谁甘退，白髮侵人自合休。
梦得蹉跎因出郡，薛能诗什耻监州。
春来病起思归甚，未敢飞章达冕旒。
病起思歸·其一
作者：王禹偁
朝代：宋

年來多病轉思山，終日呻吟簿籍間。
叔夜養生休著論，陶潜難死只因閑。
又移郡印三年調，未報君恩兩鬢斑。
安得便歸田里去，松篁泉石掩柴關。
病起思歸·其二
作者：王禹偁
朝代：宋

四十爲郎非不偶，況曾提筆直瀛洲。
明時遇主誰甘退，白髮侵人自合休。
夢得蹉跎因出郡，薛能詩什恥監州。
春來病起思歸甚，未敢飛章達冕旒。
病起至幽谷二首·其一
作者：王禹偁
朝代：宋

□□漳濱幾晦明，起扶藜杖試閑行。
清泉□□□□□，□□□□□可驚。
萬壑松聲□□□，□□□□□□□。
□□□起滄洲趣，便欲投簪此濯纓。
病起至幽谷二首·其二
作者：王禹偁
朝代：宋

□□□□□□家，中有流泉一道斜。
列壑攢峰□□窕，茂林修竹翠交加。
雨侵怪石苔生暈，水滿平田稻放花。
乘興偶來心更適，歸時燈火欲棲鴉。
登壽寧寺閣
作者：王禹偁
朝代：宋

乘興登虛閣，披襟一望間。
聖朝新日月，亡國舊江山。
柱隔晴虹斷，簷喧夕鳥還。
歸衙不辭晚，吟思白雲閑。
登秦岭
作者：王禹偁
朝代：宋

巉岩石上候肩舁，因想前贤似坦途。韩愈谪官忧瘴疠，乐天左宦白髭须。商於郡僻何人到，秦岭峰高我仆痡。且咏诗章自开解，仕从霄汉落泥涂。
登秦岭
作者：王禹偁
朝代：宋

巉岩石上候肩舁，因想前贤似坦途。
韩愈谪官忧瘴疠，乐天左宦白髭鬚。
商于郡僻何人到，秦岭峰高我仆痡。
且咏诗章自开解，任从霄汉落泥涂。
登秦嶺
作者：王禹偁
朝代：宋

巉巖石上候肩舁，因想前賢似坦途。
韓愈謫官憂瘴癘，樂天左宦白髭鬚。
商於郡僻何人到，秦嶺峰高我僕痡。
且詠詩章自開解，任從霄漢落泥塗。
登郡南楼望山感而有作
作者：王禹偁
朝代：宋

西接蓝田东武关，有唐名郡数商颜。二千石尽非吾道，一百年来负此山。重叠晓岚新雨後，参差春雪夕阳间。唯供迁客风骚兴，醉望吟看不暂闲。
登郡南楼望山感而有作
作者：王禹偁
朝代：宋

西接蓝田东武关，有唐名郡数商颜。
二千石尽非吾道，一百年来负此山。
重迭晓岚新雨后，参差春雪夕阳间。
唯供迁客风骚兴，醉望吟看不暂闲。
登郡南樓望山感而有作
作者：王禹偁
朝代：宋

西接藍田東武關，有唐名郡數商顔。
二千石盡非吾道，一百年來負此山。
重疊曉嵐新雨後，參差春雪夕陽間。
唯供遷客風騷興，醉望吟看不暫閑。
盐池十八韵
作者：王禹偁
朝代：宋

极望似江沱，漫漫起素波。
两池泉不竭，万古利还多。
场吏输年额，畦丁奉月课。
收时车併载，种处地先磨。
碎颗珠凌乱，干声玉切瑳。
岸平开雪苑，渠渗坼银河。
众鹄齐翔舞，群羊自寝讹。
本源皆舄滷，异端亦咸鹾。
沫讶浮鸥鹭，津堪渍蚌螺。
煮劳轻渤澥，煎苦笑牂牁。
雨打重归水，庵盛更覆蓑。
盬风吹作片，烈日晒成垛。
海末知难及，蕃青的不过。
惠人餐罔阙，均□赋无颇。
涿鹿城虽近，蚩尤血若何。
有时红烂漫，是处白嵯峨。
润下终资国，灵长任酌蠡。
江梅须待我，金鼎始能和。
盐池十八韵
作者：王禹偁
朝代：宋

极望似江沱，漫漫起素波。两池泉不竭，万古利还多。场吏输年额，畦丁奉月课。收时车并载，种处地先磨。碎颗珠淩乱，乾声玉切瑳。岸平开雪苑，渠渗坼银河。众鹄齐翔舞，群羊自寝讹。本源皆泻卤，异端亦咸鹾。沫讶浮鸥鹭，津堪渍蚌螺。煮劳轻渤澥，煎苦笑牂牁。雨打重归水，庵盛更覆蓑。盐风吹作片，烈日晒成垛。海末知难及，蕃青的不过。惠人餐罔阙，均□赋无颇。涿鹿城虽近，蚩尤血若何。有时红烂漫，是处白嵯峨。润下终资国，灵长任酌蠡。江梅须待我，金鼎始能和。
省中苦雨
作者：王禹偁
朝代：宋

醉魂吟魄共凄凄，檐溜窗风冷切肌。阶下怒蛙休跳跃，浮云遮日不多时。
省中苦雨·其一
作者：王禹偁
朝代：宋

霏霏连昼復连宵，红药苍苔也寂寥。
唯有御沟堤畔柳，拂檐遮槛不胜娇。
省中苦雨·其一
作者：王禹偁
朝代：宋

霏霏連晝復連宵，紅藥蒼苔也寂寥。
唯有御溝堤畔柳，拂簷遮檻不勝嬌。
省中苦雨·其二
作者：王禹偁
朝代：宋

醉魂吟魄共悽悽，簷溜窗風冷切肌。
階下怒蛙休跳躍，浮雲遮日不多時。
真娘墓
作者：王禹偁
朝代：宋

女命在于色，士命在于才。无色无才者，未死如应灰。虎丘真娘墓，止是空土堆。香魂与腻骨，销散随黄埃。何事千百年，一名长在哉。吴越多妇人，死即藏山隈。无色固无名，兵冢空崔嵬。唯此真娘墓，客到情徘徊。我是好名士，为尔倾一杯。我非好色者，後人无相咍。
真娘墓
作者：王禹偁
朝代：宋

女命在于色，士命在于才。
無色無才者，未死如塵灰。
虎丘真娘墓，止是空土堆。
香魂與膩骨，銷散隨黄埃。
何事千百年，一名長在哉。
吳越多婦人，死即藏山隈。
無色固無名，丘冢空崔嵬。
唯此真娘墓，客到情徘徊。
我是好名士，爲爾傾一杯。
我非好色者，後人無相咍。
眼疾
作者：王禹偁
朝代：宋

古人功業甘無分，往聖詩書合有緣。
何事病來花滿眼，祇將簡策枕頭眠。
睡
作者：王禹偁
朝代：宋

此境一何醇，熙熙別得春。
有聲皆俗格，無夢是天真。
壁上登山屐，床頭漉酒巾。
輕輕龜喘息，苒苒蝶精神。
滯寂通禪理，無何等道人。
曲肱高勝枕，藉草軟于茵。
吟苦魂初瞑，盃酣味更珍。
覺知身是幻，靜與死爲鄰。
酷恨巢簷燕，生憎欵戶賓。
功成歸展轉，先兆自嚬呻。
不入榮名客，還宜放逐臣。
東窗一丈日，且作自由身。
睡
作者：王禹偁
朝代：宋

此境一何醇，熙熙别得春。
有声皆俗格，无梦是天真。
壁上登山屐，床头漉酒巾。
轻轻龟喘息，苒苒蝶精神。
滞寂通禅理，无何等道人。
曲肱高胜枕，藉草软于茵。
吟苦魂初瞑，杯酣味更珍。
觉知身是幻，静与死为邻。
酷恨巢檐燕，生憎欵户宾。
功成归展转，先兆自嚬呻。
不入荣名客，还宜放逐臣。
东窗一丈日，且作自由身。
睡
作者：王禹偁
朝代：宋

此境一何醇，熙熙别得春。有声皆俗格，无梦是天真。壁上登山屐，床头漉酒巾。轻轻龟喘息，苒苒蝶精神。滞寂通禅理，无何等道人。曲肱高胜枕，藉草软于茵。吟苦魂初瞑，杯酣味更珍。觉知身是幻，静与死为邻。酷恨巢檐燕，生憎欸户宾。功成归展转，先兆自嚬呻。不入荣名客，还宜放逐臣。东窗一丈日，且作自由身。
知州廳杏花昨日爛漫錄事院今日零落唯副使公署未開戲題二韻
作者：王禹偁
朝代：宋

知州宅畔繁如雪，錄事廳前落似梅。
副使官閑花亦冷，至今未有一枝開。
硖石县旅舍
作者：王禹偁
朝代：宋

霜干红叶飞，迁客思凄凄。
处险人垂瘿，登山马跙蹄。
篱荒蛬韵苦，云冻雁行低。
此夕应无寐，何烦报晓鸡。
硤石縣旅舍
作者：王禹偁
朝代：宋

霜乾紅葉飛，遷客思凄凄。
處險人垂癭，登山馬跙蹄。
籬荒蛬韻苦，雲凍雁行低。
此夕應無寐，何煩報曉雞。
磨詩
作者：王禹偁
朝代：宋

但存心裏正，無愁眼下遲。
若人輕著力，便是轉身時。
磨诗
作者：王禹偁
朝代：宋

但存心裏正，无愁眼下迟。
若人轻着力，便是转身时。
磨诗
作者：王禹偁
朝代：宋

但存心里正，无愁眼下迟。若人轻着力，便是转身时。
秋居幽兴·其一
作者：王禹偁
朝代：宋

秋光虽寂澹，幽兴入诗家。
篱暗螀啼菊，园荒蚁上茄。
围棋知日影，理髮见霜华。
向晓儿童喜，溪僧遗晚瓜。
秋居幽兴·其三
作者：王禹偁
朝代：宋

谪居人事慵，幽兴与谁同。
僧到烹秋菌，儿啼索草虫。
扫苔留嫩绿，写叶惜残红。
岁晏琴罇好，篱边有菊丛。
秋居幽興·其一
作者：王禹偁
朝代：宋

秋光雖寂澹，幽興入詩家。
籬暗螿啼菊，園荒蟻上茄。
圍棋知日影，理髮見霜華。
向曉兒童喜，溪僧遺晚瓜。
秋居幽興·其三
作者：王禹偁
朝代：宋

謫居人事慵，幽興與誰同。
僧到烹秋菌，兒啼索草蟲。
掃苔留嫩綠，寫葉惜殘紅。
歲晏琴罇好，籬邊有菊叢。
秋居幽興·其二
作者：王禹偁
朝代：宋

園林經積雨，晚步思悠哉。
宿鳥頭相並，秋瓜頂自開。
藥田荒野蔓，屐齒沒蒼苔。
幽興將何遣，燋琴貰酒杯。
秋莺歌
作者：王禹偁
朝代：宋

淮南八月尚有莺，关关无异来时声。
东风抬举如篁舌，何事经秋犹未绝。
饥鸶病鹤亦能鸣，凤鸟不听何处说。
秋霖二首
作者：王禹偁
朝代：宋

山云百日雨，山水十丈波。
田畴与道路，一夕成江河。
巨石大於鳖，吹转如蓬窠。
夏旱既损麦，秋潦复无禾。
津梁尽倾坏，商贩绝经过。
斗米二百金，吾生将奈何。
安敢比夷齐，愚圣不同科。
应如元鲁山，饿死深山阿。
秋霖二首·其一
作者：王禹偁
朝代：宋

秋霖过百日，岁望终何如。
嘉谷就穗生，茁茁垂青鬚。
宿麦未入土，大田多泥涂。
河阔不辨马，原高恐生鱼。
时政苟云失，生民亦何辜。
雨若是天泪，天眼应已枯。
秋霖二首·其一
作者：王禹偁
朝代：宋

秋霖過百日，歲望終何如。
嘉穀就穗生，茁茁垂青鬚。
宿麥未入土，大田多泥塗。
河闊不辨馬，原高恐生魚。
時政苟云失，生民亦何辜。
雨若是天淚，天眼應已枯。
秋霖二首·其二
作者：王禹偁
朝代：宋

山云百日雨，山水十丈波。
田畴与道路，一夕成江河。
巨石大于瓮，吹转如蓬窠。
夏旱既损麦，秋潦復无禾。
津梁尽倾坏，商贩绝经过。
斗米二百金，吾生将奈何。
安敢比夷齐，愚圣不同科。
应如元鲁山，饿死深山阿。
秋霖二首·其二
作者：王禹偁
朝代：宋

山雲百日雨，山水十丈波。
田疇與道路，一夕成江河。
巨石大於甕，吹轉如蓬窠。
夏旱既損麥，秋潦復無禾。
津梁盡傾壞，商販絕經過。
斗米二百金，吾生將奈何。
安敢比夷齊，愚聖不同科。
應如元魯山，餓死深山阿。
秋鶑歌
作者：王禹偁
朝代：宋

淮南八月尚有鶑，关关无异来时声。
东风抬举如篁舌，何事经秋犹未绝。
饥鸾病鹤亦能鸣，凤鸟不听何处说。
秋鶑歌
作者：王禹偁
朝代：宋

淮南八月尚有鶑，關關無異來時聲。
東風擡舉如篁舌，何事經秋猶未絕。
饑鸞病鶴亦能鳴，鳳鳥不聽何處說。
移入官舍偶題四韻呈仲咸
作者：王禹偁
朝代：宋

賃舍喧卑謫宦情，同年邀我住公庭。
不離鍊藥煎茶屋，便坐吟詩看雪廳。
苔逕乍行侵屐綠，竹窗初卧滿床青。
使君公署雖宏敞，未見南山翠似屏。
移入官舍偶题四韵呈仲咸
作者：王禹偁
朝代：宋

赁舍喧卑谪宦情，同年邀我住公庭。
不离炼药煎茶屋，便坐吟诗看雪厅。
苔径乍行侵屐绿，竹窗初卧满床青。
使君公署虽宏敞，未见南山翠似屏。
移入官舍偶题四韵呈仲咸
作者：王禹偁
朝代：宋

赁舍喧卑谪宦情，同年邀我住公庭。不离链药煎茶屋，便坐吟诗看雪厅。苔迳乍行侵屐绿，竹窗初卧满床青。使君公署虽宏敞，未见南山翠似屏。
稠桑坡車覆
作者：王禹偁
朝代：宋

稠桑坡險忽摧車，悔戴儒冠出敝廬。
已被文章相錯誤，謫官猶載一車書。
稠桑坡车覆
作者：王禹偁
朝代：宋

称桑坡险忽摧车，悔戴儒冠出敝庐。已被文章相错误，谪官犹载一车书。
種菜了雨下
作者：王禹偁
朝代：宋

菜助三餐急，園愁五月枯。
廢畦添糞壤，胼手捽荒蕪。
前日種子下，今朝雨點粗。
吟詩深自慰，天似憫窮途。
立春前二日雪
作者：王禹偁
朝代：宋

一夕满淮海，莎阶晓欲平。
气寒知腊在，势猛共春争。
飘泊残梅妬，龙钟老桧擎。
随风无定态，入竹有繁声。
倚槛吟忘倦，援毫画不成。
南乡消瘴疠，东作助农耕。
片扬鹅毛远，光翻蝶翅轻。
任贫添酒债，慵扫慰诗情。
羣玉峰峦秀，华胥世界清。
老郎无政术，沉醉卧江城。
立春前二日雪
作者：王禹偁
朝代：宋

一夕滿淮海，莎階曉欲平。
氣寒知臘在，勢猛共春爭。
飄泊殘梅妬，龍鍾老檜擎。
隨風無定態，入竹有繁聲。
倚檻吟忘倦，援毫畫不成。
南鄉消瘴癘，東作助農耕。
片颺鵝毛遠，光翻蝶翅輕。
任貧添酒債，慵掃慰詩情。
羣玉峰巒秀，華胥世界清。
老郎無政術，沉醉卧江城。
立春日細雨
作者：王禹偁
朝代：宋

澹于寒霧亂于絲，無點無聲落不知。
輕助雪痕歸麥壠，暗隨春氣入梅枝。
踏苔立久微霑屐，遶竹吟餘漸著髭。
翻憶滿身珠䍡𦌊，江頭閑把釣蓑披。
立春日细雨
作者：王禹偁
朝代：宋
体裁：七言律诗

澹于寒雾乱于丝，无点无声落不知。轻助雪痕归麦垄，暗随春气入梅枝。踏苔立久微沾屐，绕竹吟馀渐著髭。翻忆满身珠䍡�，江头闲把钓蓑披。
立春日细雨
作者：王禹偁
朝代：宋

澹于寒雾乱于丝，无点无声落不知。
轻助雪痕归麦壠，暗随春气入梅枝。
踏苔立久微霑屐，遶竹吟余渐着髭。
翻忆满身珠䍡𦌊，江头闲把钓蓑披。
竹䶉
作者：王禹偁
朝代：宋

商岭多修篁，苍翠连山谷。有鼠生其中，荐食无厌足。春笋啮生犀，秋筠折寒玉。饫饱致肥腯，优游恣蕃育。林密鸢不攫，穴深犬难逐。凤凰饿欲死，彼实无一掬。唯此竹间䶉，琅玕长满腹。暖戏绿丛阴，举头傲鸿鹄。不知商山民，爱尔身上肉。有锸利其锋，有锥銛于镞。开穴窘如囚，洞胸声似哭。膏血尚淋漓，携来入市鬻。竹也比贤良，鼠兮类盲俗。所食既非宜，所祸诚知速。吁嗟狡小人，乘时窃君禄。贵依社树神，俸盗太仓粟。笙箕佞舌鸣，药石嘉言伏。朝见秉大权，夕闻罹显戮。李斯具五刑，赵高夷三族。信有司杀者，在暗明於烛。彼狡勿害，贤彼鼠无食竹。
竹䶉
作者：王禹偁
朝代：宋

商岭多修篁，苍翠连山谷。
有鼠生其中，荐食无厌足。
春笋啮生犀，秋筠折寒玉。
饫饱致肥腯，优游恣蕃育。
林密鸢不攫，穴深犬难逐。
凤凰饿欲死，彼实无一掬。
唯此竹间䶉，琅玕长满腹。
暖戏绿丛阴，举头傲鸿鹄。
不知商山民，爱尔身上肉。
有锸利其锋，有锥铦于镞。
开穴窘如囚，洞胸声似哭。
膏血尚淋灕，携来入市鬻。
竹也比贤良，鼠兮类盲俗。
所食既非宜，所祸诚知速。
吁嗟狡小人，乘时窃君禄。
贵依社树神，俸盗太仓粟。
笙簧佞舌鸣，药石嘉言伏。
朝见秉大权，夕闻罹显戮。
李斯具五刑，赵高夷三族。
信有司杀者，在暗明于烛。
彼狡勿害贤，彼鼠无食竹。
竹䶉
作者：王禹偁
朝代：宋

商嶺多修篁，蒼翠連山谷。
有鼠生其中，薦食無厭足。
春筍齧生犀，秋筠折寒玉。
飫飽致肥腯，優游恣蕃育。
林密鳶不攫，穴深犬難逐。
鳳凰餓欲死，彼實無一掬。
唯此竹間䶉，琅玕長滿腹。
暖戲綠叢陰，舉頭傲鴻鵠。
不知商山民，愛爾身上肉。
有鍤利其鋒，有錐銛于鏃。
開穴窘如囚，洞胸聲似哭。
膏血尚淋灕，携來入市鬻。
竹也比賢良，鼠兮類盲俗。
所食既非宜，所禍誠知速。
吁嗟狡小人，乘時竊君祿。
貴依社樹神，俸盜太倉粟。
笙簧佞舌鳴，藥石嘉言伏。
朝見秉大權，夕聞罹顯戮。
李斯具五刑，趙高夷三族。
信有司殺者，在暗明於燭。
彼狡勿害賢，彼鼠無食竹。
笋·其二
作者：王禹偁
朝代：宋

绿玉修修冷罩烟，一溪春雨洗婵娟。
不知徐福归何处，丱女童男泣海田。
笙磬同音詩
作者：王禹偁
朝代：宋

鼓簧名本異，拊石意何同。
吹擊雖殊致，聲音忽暗通。
誰將嶰谷韻，潛合泗濱風。
莫問補天主，休尋入海工。
鳳鳴應不辨，獸舞自難窮。
古樂何人會，須知政在中。
笙磬同音诗
作者：王禹偁
朝代：宋

鼓箕名本异，拊石意何同。吹击虽殊致，声音忽暗通。谁将嶰谷韵，潜合泗滨风。莫问补天主，休寻入海工。凤鸣应不辨，兽舞自难穷。古乐何人会，须知政在中。
筍·其一
作者：王禹偁
朝代：宋

數里春蹊獨自尋，迸犀抽錦亂森森。
田文死去賓朋散，拋擲三千玳瑁簪。
筍·其三
作者：王禹偁
朝代：宋

一夜春雷起舊根，亂披烟籜出溪門。
稚川龍過頻回首，認得青青數代孫。
筍·其二
作者：王禹偁
朝代：宋

綠玉脩脩冷罩烟，一溪春雨洗嬋娟。
不知徐福歸何處，丱女童男泣海田。
筵上狂歌送侍棋衣袄天使
作者：王禹偁
朝代：宋

昔事先皇叨近侍，北门西掖清华地。
太宗多材復多艺，万机余暇翻棋势。
对面千里为第一，独飞天蛾为第二。
第三海底取明珠，三阵堂堂皆御制。
中使宣来示近臣，天机秘密通鬼神。
乃知棋法同军法，既诫贪心又嫌怯。
唯宜静胜守封疆，不乐穷兵用戈甲。
先皇三势有深旨，岂独一枰而已矣。
当时受赐感君恩，藏于箧笥传子孙。
至道年中出滁上，失脚青云空怅望。
移典维扬日望还，轩辕鼎成飞上天。
龙髯忽断攀不得，旧朝衣上泪潺湲。
吾皇曲念先朝物，征归再掌西垣笔。
悲凉忽见红药开，哭临空随梓宫出。
去年领郡得齐安，山州僻陋在江干。
黄民谁识旧学士，白头犹作老郎官。
昨日江边天使到，随例霑恩着衣袄。
皇华本是江南客，久侍先皇对棋弈。
筵中偶说当年事，三势分明皆记得。
我从失职别上台，御书深锁不将来。
遥想棋图在私室，天香散尽空尘埃。
今日因君聊话及，翻作停杯向隅泣。
人生不易逢圣朝，君恩未报双鬓凋。
金銮殿花春灼灼，永熙陵树夜萧萧。
空叹拖肠在泥土，不如舐鼎升烟霄。
多病相如犹未死，追思往事欲魂销。
星使今辰迴马首，强对离筵满倾酒。
悲歌一曲从事书，唱与朝中旧知友。
筵上狂歌送侍棋衣襖天使
作者：王禹偁
朝代：宋

昔事先皇叨近侍，北門西掖清華地。
太宗多材復多藝，萬機餘暇翻棋勢。
對面千里爲第一，獨飛天蛾爲第二。
第三海底取明珠，三陣堂堂皆御製。
中使宣來示近臣，天機祕密通鬼神。
乃知棋法同軍法，既誡貪心又嫌怯。
唯宜靜勝守封疆，不樂窮兵用戈甲。
先皇三勢有深旨，豈獨一枰而已矣。
當時受賜感君恩，藏於篋笥傳子孫。
至道年中出滁上，失脚青雲空悵望。
移典維揚日望還，軒轅鼎成飛上天。
龍髯忽斷攀不得，舊朝衣上淚潺湲。
吾皇曲念先朝物，徵歸再掌西垣筆。
悲凉忽見紅藥開，哭臨空隨梓宮出。
去年領郡得齊安，山州僻陋在江干。
黄民誰識舊學士，白頭猶作老郎官。
昨日江邊天使到，隨例霑恩著衣襖。
皇華本是江南客，久侍先皇對棋弈。
筵中偶說當年事，三勢分明皆記得。
我從失職別上臺，御書深鎖不將來。
遥想棋圖在私室，天香散盡空塵埃。
今日因君聊話及，翻作停杯向隅泣。
人生不易逢聖朝，君恩未報雙鬢凋。
金鑾殿花春灼灼，永熙陵樹夜蕭蕭。
空歎拖腸在泥土，不如舐鼎升煙霄。
多病相如猶未死，追思往事欲魂銷。
星使今辰迴馬首，强對離筵滿傾酒。
悲歌一曲從事書，唱與朝中舊知友。
罗思纯鹤斃为四韵吊之
作者：王禹偁
朝代：宋

雪乾朱澹殒仙姿，千岁无徵事可悲。
埋瘗肯饶鹦鹉冢，飞鸣不到凤凰池。
遗翎尚在飘松迳，旧迹犹存傍槿篱。
应得羽人尸解术，夜来何处啄灵芝。
罗思纯鹤毙为四韵吊之
作者：王禹偁
朝代：宋

雪干朱澹殒仙姿，千岁无征事可悲。
埋瘗肯饶鹦鹉冢，飞鸣不到凤凰池。
遗翎尚在飘松径，旧迹犹存傍槿篱。
应得羽人尸解术，夜来何处啄灵芝。
羅思純鶴斃爲四韵吊之
作者：王禹偁
朝代：宋

雪乾朱澹殞仙姿，千歲無徵事可悲。
埋瘞肯饒鸚鵡塚，飛鳴不到鳳凰池。
遺翎尚在飄松逕，舊跡猶存傍槿籬。
應得羽人尸解術，夜來何處啄靈芝。
翟使君挽歌·其一
作者：王禹偁
朝代：宋

丹旐換紅旌，蕭蕭五馬鳴。
今朝爲旅櫬，昨日是專城。
愛子方之蜀，遺書未到京。
貳車郊外送，揮淚滿塵纓。
翟使君挽歌·其三
作者：王禹偁
朝代：宋

未满三年政，何妨五月期。
理言归葬速，遗爱出山迟。
樯翣穿云过，铭旌着雨垂。
洛阳多故吏，号泣住灵輀。
翟使君挽歌·其三
作者：王禹偁
朝代：宋

未滿三年政，何妨五月期。
理言歸葬速，遺愛出山遲。
檣翣穿雲過，銘旌著雨垂。
洛陽多故吏，號泣住靈輀。
翟使君挽歌·其二
作者：王禹偁
朝代：宋

国史书勋伐，州民颂乐康。
岂唯存柏椁，亦合葬桐乡。
黄壤千年恨，青山六里长。
空余铃阁畔，寂寞菊花香。
翟使君挽歌·其二
作者：王禹偁
朝代：宋

國史書勳伐，州民頌樂康。
豈唯存柏槨，亦合葬桐鄉。
黄壤千年恨，青山六里長。
空餘鈴閣畔，寂寞菊花香。
翰林毕学士寄示医瘿药方因题四韵兼简两制诸
作者：王禹偁
朝代：宋

预忧囊瘿病龙锺，乞得仙方便有功。纵免项如樗里子，也应头似夏黄公。西晖亭下峰峦碧，南静川未木叶红。尽是贰车堪醉处，春来唯恐酒罇空。
翰林毕学士寄示医瘿药方因题四韵兼简两制诸知
作者：王禹偁
朝代：宋

预忧囊瘿病龙钟，乞得仙方便有功。
纵免项如樗里子，也应头似夏黄公。
西晖亭下峰峦碧，南静川中木叶红。
尽是贰车堪醉处，春来唯恐酒罇空。
翰林畢學士寄示醫癭藥方因題四韻兼簡兩制諸知
作者：王禹偁
朝代：宋

預憂囊癭病龍鍾，乞得仙方便有功。
縱免項如樗里子，也應頭似夏黄公。
西暉亭下峰巒碧，南靜川中木葉紅。
盡是貳車堪醉處，春來唯恐酒罇空。
老态
作者：王禹偁
朝代：宋

白髮不相饶，秋来生鬓边。
黑花最相亲，终日在眼前。
老态固具矣，宦情信悠然。
唯当共心约，收拾早归田。
老態
作者：王禹偁
朝代：宋

白髮不相饒，秋來生鬢邊。
黑花最相親，終日在眼前。
老態固具矣，宦情信悠然。
唯當共心約，收拾早歸田。
聞進士孫何及第因寄
作者：王禹偁
朝代：宋

昨朝邸吏報商山，聞道孫生得狀元。
爲賀聖朝文物盛，喜於初入紫微垣。
聞鴞
作者：王禹偁
朝代：宋

元精育萬彙，羽族何茫茫。
爲怪有鴟鴞，爲瑞稱鳳皇。
鳳皇不時出，未識五色章。
吾生在鄒魯，風土殊遠方。
鳴鳩隨乳燕，日夕巢我梁。
翩翾雜鳥雀，穿屋率爲常。
又從筮仕來，五年居帝鄉。
更直入承明，侍宴趨未央。
上林聞鶑囀，巧舌如笙簧。
鴟鴞徒知名，聞見實未嘗。
頃年謫商山，聽之已悲凉。
今茲出內庭，罰郡來永陽。
誰知爾鸋鴂，營巢在城牆。
年加睡漸少，秋盡漏且長。
鳴嘯殊不已，歷歷含微霜。
孺人泣我右，稚子啼我傍。
吾心非達士，詎免亦倀倀。
人生縱百歲，忽若石火光。
其間有窮通，幽昧難自量。
我愛臯與夔，峨冠虞舜堂。
簫韶聞九成，丹穴來鏘鏘。
又愛閎與散，陳力遇文王。
鸑鷟聽岐山，多士周道昌。
嗟嗟漢賈誼，年少謫南荒。
故有鵩鳥賦，倚伏理甚詳。
郇公暨鄴侯，放逐同一邦。
夜深聞此鳥，韋公涕霑裳。
李侯舉酒令，斯音非不祥。
坐客如不聞，罰之以巨觴。
遂使惡鳥聲，聽之靡所傷。
贊皇貶袁州，懷鴞義亦臧。
乃知昔賢哲，未免亦悽遑。
况予不肖者，冒寵登朝行。
報國惟直道，謀身昧周防。
四年兩度黜，鬢髮已蒼蒼。
雖得五品官，銷盡百煉鋼。
何當解印綬，歸田謝膏粱。
教兒勤稼穡，與妻甘糟糠。
鳳來非我慶，鴞集非吾殃。
優游盡天年，身世俱可忘。
聽泉
作者：王禹偁
朝代：宋

平生詩句多山水，謫宦誰知是勝遊。
南下閿鄉三百里，泉聲相送到商州。
聽羅評事話太湖洞庭之景因賦十韻
作者：王禹偁
朝代：宋

思純十日水鄉游，歸見同年說不休。
湖闊盡疑吞澤國，洞深皆道徹宣州。
杉松自宿千年鶴，橘柚堪輕萬戶侯。
銷夏古灣長積雪，隔帆危柱幾經秋。
離離魚網垂村巷，漠漠茶煙出寺樓。
雲葉擁僧迎墨綬，浪花和鷺裹仙舟。
傳書往事人難問，鍊藥池空水自流。
明月峰高欺少室，桃花塢好似瀛洲。
許渾有句君應笑，張祜無詩我不愁。
直擬如今拋印去，雨蓑風艇狎羣鷗。
腊月
作者：王禹偁
朝代：宋

腊月滁州始觉寒，年丰岁暮郡斋闲。
官供好酒何忧雪，天与新诗合看山。
日照野塘梅欲绽，烧迴荒径草犹斑。
吏人散后无公事，门戟森森夕鸟还。
臘月
作者：王禹偁
朝代：宋

臘月滁州始覺寒，年豐歲暮郡齋閑。
官供好酒何憂雪，天與新詩合看山。
日照野塘梅欲綻，燒迴荒逕草猶斑。
吏人散後無公事，門戟森森夕鳥還。
自咏
作者：王禹偁
朝代：宋

华髮不称老，高堂为有亲。
宁同贾生恨，自比老莱身。
官散且无过，俸微犹助贫。
谁能学屈蠖，拳跼苦求神。
自問
作者：王禹偁
朝代：宋

自問意何如，身窮業有餘。
卷懷君子道，耽味古人書。
月給非無酒，晨羞亦有魚。
山頭刺史宅，未替是吾廬。
自嘲
作者：王禹偁
朝代：宋

三月降霜花木死，九秋飛雪麥禾災。
蟲蝗水旱霖淫雨，盡逐商山副使來。
自宽
作者：王禹偁
朝代：宋

身世龙钟且自宽，追量才分合饥寒。
朝中旧友休夸贵，箧裏新诗不博官。
晓髮静梳微霰落，夜琴闲拂古风残。
会须归去沧江上，累石移莎拥钓滩。
自宽
作者：王禹偁
朝代：宋

身世龙锺且自宽，追量才分合饥寒。朝中旧友休夸贵，箧里新诗不博官。晓发静梳微霰落，夜琴闲拂古风残。会须归去沧江上，累石移莎拥钓滩。
自寬
作者：王禹偁
朝代：宋

身世龍鍾且自寬，追量才分合饑寒。
朝中舊友休誇貴，篋裏新詩不博官。
曉髮靜梳微霰落，夜琴閑拂古風殘。
會須歸去滄江上，累石移莎擁釣灘。
自笑
作者：王禹偁
朝代：宋

年來失職別金鑾，身世漂淪鬢髮殘。
貧藉俸錢猶典郡，老爲郎吏是何官。
開樽暫喜愁腸破，堆案仍勞病眼看。
自笑不歸田里去，謾將名姓掛朝端。
自笑
作者：王禹偁
朝代：宋

年来失职别金銮，身世漂沦鬓髮残。
贫藉俸钱犹典郡，老为郎吏是何官。
开樽暂喜愁肠破，堆案仍劳病眼看。
自笑不归田里去，谩将名姓挂朝端。
自詠
作者：王禹偁
朝代：宋

華髮不稱老，高堂爲有親。
寧同賈生恨，自比老萊身。
官散且無過，俸微猶助貧。
誰能學屈蠖，拳跼苦求神。
自问
作者：王禹偁
朝代：宋

自问意何如，身穷业有余。
卷怀君子道，耽味古人书。
月给非无酒，晨羞亦有鱼。
山头刺史宅，未替是吾庐。
與嘉祐同游寶應寺
作者：王禹偁
朝代：宋

滁陽領郡經三月，寶應遊山始一迴。
屐齒免憂巖下折，簿書長苦案頭堆。
潾潾泉石吟魂健，漠漠烟嵐病眼開。
盡日引渠尋勝境，讀碑看篆掃蒼苔。
與方演寺丞覓盆池
作者：王禹偁
朝代：宋

謫宦門牆冷似村，看山廳下露莎繁。
涵星泳月無池沼，請致泓澄數斛盆。
舍人院竹
作者：王禹偁
朝代：宋

封了詞頭遶砌行，此君相伴最多情。
西垣不宿還堪恨，辜負夜窗風雨聲。
舍人院竹
作者：王禹偁
朝代：宋

封了词头遶砌行，些君相伴最多情。
西垣不宿还堪恨，辜负夜窗风雨声。
舍人院竹
作者：王禹偁
朝代：宋

封了词头遶砌行，此君相伴最多情。
西垣不宿还堪恨，辜负夜窗风雨声。
芍药诗
作者：王禹偁
朝代：宋

东君着意占残春，得得迟开亦有因。曾与掖垣留故事，又来淮海伴词臣。日烧红艳排千朵，风递清香满四邻。更爱枝头弄金缕，异时相对掌丝纶。
芍药诗·其一
作者：王禹偁
朝代：宋

牡丹落尽正凄凉，红药开时醉一场。
羽客暗传尸解术，仙家重爇返魂香。
蜂寻檀口论前事，露湿红英试晓粧。
曾忝掖垣真旧物，多情应认紫微郎。
芍药诗·其二
作者：王禹偁
朝代：宋

东君着意占残春，得得迟开亦有因。
曾与掖垣留故事，又来淮海伴词臣。
日烧红艷排千朵，风递清香满四邻。
更爱枝头弄金缕，异时相对掌丝纶。
芍藥花開憶牡丹絕句
作者：王禹偁
朝代：宋

風雨無情落牡丹，翻階紅藥滿朱欄。
明皇幸蜀楊妃死，縱有嬪嬙不喜看。
芍藥詩·其一
作者：王禹偁
朝代：宋

牡丹落盡正凄凉，紅藥開時醉一場。
羽客暗傳尸解術，仙家重爇返魂香。
蜂尋檀口論前事，露濕紅英試曉粧。
曾忝掖垣真舊物，多情應認紫微郎。
芍藥詩·其三
作者：王禹偁
朝代：宋

滿院勻開似赤城，帝鄉齊點上元燈。
感傷綸閣多情客，珍重維揚好事僧。
酌處酒杯深蘸甲，折來花朵細含稜。
老郎爲郡辜朝寄，除却吟詩百不能。
芍藥詩·其二
作者：王禹偁
朝代：宋

東君著意占殘春，得得遲開亦有因。
曾與掖垣留故事，又來淮海伴詞臣。
日燒紅艷排千朵，風遞清香滿四鄰。
更愛枝頭弄金縷，異時相對掌絲綸。
花鹿
作者：王禹偁
朝代：宋

花鹿一何馴，長隨病使君。
必教吾在野，當與爾爲羣。
靜飲清溪水，閑眠碧洞雲。
猶勝市朝裏，逐衆走紛紛。
花鹿
作者：王禹偁
朝代：宋

花鹿一何驯，长随病使君。
必教吾在野，当与尔为羣。
静饮清溪水，闲眠碧洞云。
犹胜市朝裏，逐众走纷纷。
苦热行
作者：王禹偁
朝代：宋

六龙衔火烧寰宇，魏王冰井如汤煮。松枝桂叶凝若痴，喘杀溪头啸风虎。北溟熔却万丈冰，千斤冻鼠忙如蒸。我闻胡土长飞雪，此时日晒地皮裂。仙芝瑶草不敢茁，湘川竹焦琅玕折。西郊云好雨不垂，堆青叠碧徒尔为。
苦热行
作者：王禹偁
朝代：宋

六龙衔火烧寰宇，魏王冰井如汤煮。
松枝桂叶凝若痴，喘杀溪头啸风虎。
北溟镕却万丈冰，千斤冻鼠忙如蒸。
我闻胡土长飞雪，此时日晒地皮裂。
仙芝瑶草不敢茁，湘川竹焦琅玕折。
西郊云好雨不垂，堆青迭碧徒尔为。
苦熱行
作者：王禹偁
朝代：宋

六龍銜火燒寰宇，魏王冰井如湯煮。
松枝桂葉凝若癡，喘殺谿頭嘯風虎。
北溟鎔却萬丈冰，千斤凍鼠忙如蒸。
我聞胡土長飛雪，此時日曬地皮裂。
仙芝瑶草不敢茁，湘川竹焦琅玕折。
西郊雲好雨不垂，堆青疊碧徒爾爲。
茶园十二韵
作者：王禹偁
朝代：宋

勤王修岁贡，晚驾过郊原。蔽芾余千本，青葱共一园。芽新撑老叶，土软迸深根。舌小侔黄雀，毛狞摘绿猿。出蒸香更别，入焙火微温。采近桐华节，生无谷雨痕。缄縢防远道，进献趁头番。待破华胥梦，先经阊阖门。汲泉鸣玉甃，开宴压瑶罇。茂育知天意，甄收荷主恩。沃心同直谏，苦口类嘉言。未复金銮召，年年奉至尊。
茶园十二韵
作者：王禹偁
朝代：宋

勤王修岁贡，晚驾过郊原。
蔽芾余千本，青葱共一园。
芽新撑老叶，土软迸深根。
舌小侔黄雀，毛狞摘绿猿。
出蒸香更别，入焙火微温。
采近桐华节，生无谷雨痕。
缄縢防远道，进献趁头番。
待破华胥梦，先经阊阖门。
汲泉鸣玉甃，开宴压瑶罇。
茂育知天意，甄收荷主恩。
沃心同直谏，苦口类嘉言。
未復金銮召，年年奉至尊。
茶園十二韻
作者：王禹偁
朝代：宋

勤王修歲貢，晚駕過郊原。
蔽芾餘千本，青葱共一園。
芽新撐老葉，土軟迸深根。
舌小侔黄雀，毛獰摘綠猿。
出蒸香更別，入焙火微溫。
採近桐華節，生無穀雨痕。
緘縢防遠道，進獻趁頭番。
待破華胥夢，先經閶闔門。
汲泉鳴玉甃，開宴壓瑶罇。
茂育知天意，甄收荷主恩。
沃心同直諫，苦口類嘉言。
未復金鑾召，年年奉至尊。
荒亭晚坐
作者：王禹偁
朝代：宋

荒亭秋日沉，獨坐白頭吟。
爲郡殊無味，歸田素有心。
鵲翻楓葉亂，蛬響菊叢深。
微物休相聒，幽懷老不禁。
蔬食示舍弟禹圭并嘉佑
作者：王禹偁
朝代：宋

吾为士大夫，汝为隶子弟。
身未列官常，庶人亦何异。
无故不食珍，礼文明所记。
况非膏粱家，左宦乏赀费。
商山水復旱，谷价方腾贵。
更恐到前春，藜藿亦不继。
吾闻柳公绰，近代居贵位。
每逢水旱年，所食唯一器。
丰稔即加笾，列鼎又何愧。
且吾官冗散，适为时所弃。
汝家本寒贱，自昔无生计。
菜茹各须甘，努力度凶岁。
蔬食示舍弟禹圭并嘉祐
作者：王禹偁
朝代：宋

吾爲士大夫，汝爲隸子弟。
身未列官常，庶人亦何异。
無故不食珍，禮文明所記。
况非膏粱家，左宦乏貲費。
商山水復旱，穀價方騰貴。
更恐到前春，藜藿亦不繼。
吾聞柳公綽，近代居貴位。
每逢水旱年，所食唯一器。
豐稔即加籩，列鼎又何愧。
且吾官冗散，適爲時所棄。
汝家本寒賤，自昔無生計。
菜茹各須甘，努力度凶歲。
蘇州寒食日送人歸覲
作者：王禹偁
朝代：宋

江城寒食下，花木慘離魂。
幾宿投山寺，孤帆過海門。
篷聲潑火雨，柳色禁烟村。
定省高堂後，斑衣減淚痕。
西晖亭
作者：王禹偁
朝代：宋

孤亭叠嶂东，宛是古屏风。每到天将暮，浑疑日再中。余霞犹散绮，新月已张弓。一水漪涟媚，千岩木叶红。玳筵何烜赫，火宅忽牢笼。隙晃归巢燕，檐拖截涧虹。果迷丹橘熟，洞讶赤城通。似烧连松坞，如斑染竹丛。近邀青琐客，来伴紫芝翁。望久情无倦，吟多兴未穷。阳乌看黯黯，归马恨怱怱。会待长栖隐，青冥逐去鸿。
西晖亭
作者：王禹偁
朝代：宋

孤亭迭嶂东，宛是古屏风。
每到天将暮，浑疑日再中。
余霞犹散绮，新月已张弓。
一水漪涟媚，千岩木叶红。
玳筵何烜赫，火宅忽牢笼。
隙晃归巢燕，檐拖截涧虹。
果迷丹橘熟，洞讶赤城通。
似烧连松坞，如斑染竹丛。
近邀青琐客，来伴紫芝翁。
望久情无倦，吟多兴未穷。
阳乌看黯黯，归马恨怱怱。
会待长栖隠，青冥逐去鸿。
西暉亭
作者：王禹偁
朝代：宋

孤亭疊嶂東，宛是古屏風。
每到天將暮，渾疑日再中。
餘霞猶散綺，新月已張弓。
一水漪漣媚，千巖木葉紅。
玳筵何烜赫，火宅忽牢籠。
隙晃歸巢燕，簷拖截澗虹。
果迷丹橘熟，洞訝赤城通。
似燒連松塢，如斑染竹叢。
近邀青瑣客，來伴紫芝翁。
望久情無倦，吟多興未窮。
陽烏看黯黯，歸馬恨怱怱。
會待長棲隠，青冥逐去鴻。
覽照
作者：王禹偁
朝代：宋

覽照笑浮生，秋霜髮數莖。
才高空有氣，官散即無榮。
貧久心還樂，吟多骨亦清。
他年文苑傳，應不漏吾名。
觀鄰家園中種黍示嘉祐
作者：王禹偁
朝代：宋

比鄰有閑園，瓦礫雜荆杞。
未嘗動耕牛，但見牧羣豕。
今夏赤旱天，斲琢誰家子。
播種甚莽鹵，苗稼安能起。
秋來連月雨，柴門晝不啟。
新晴一携杖，出戶聊徙倚。
重到田中立，黍稷何薿薿。
吐穗欲及肩，鳥雀聲亦喜。
力穡乃有秋，斯言不虛矣。
向使懶種植，荒榛殊未已。
有書閑不讀，爲學還如此。
观邻家园中种黍示嘉佑
作者：王禹偁
朝代：宋

比邻有闲园，瓦砾杂荆杞。
未尝动耕牛，但见牧羣豕。
今夏赤旱天，斲琢谁家子。
播种甚莽卤，苗稼安能起。
秋来连月雨，柴门昼不启。
新晴一携杖，出户聊徙倚。
重到田中立，黍稷何薿薿。
吐穗欲及肩，鸟雀声亦喜。
力穑乃有秋，斯言不虚矣。
向使懒种植，荒榛殊未已。
有书闲不读，为学还如此。
观邻家园中种黍示嘉佑
作者：王禹偁
朝代：宋

比邻有闲园，瓦砾杂荆杞。未尝动耕牛，但见牧群豕。今夏赤旱天，斲琢谁家子。播种甚莽卤，苗稼安能起。秋来连月雨，迤门昼不启。新晴一携杖，出户聊徙倚。重到田中立，黍稷何薿薿。吐穗欲及肩，鸟雀声亦喜。力穑乃有秋，斯言不虚矣。向使懒种植，荒榛殊未已。有书闲不读，为学还如此。
览照
作者：王禹偁
朝代：宋

览照笑浮生，秋霜髮数茎。
才高空有气，官散即无荣。
贫久心还乐，吟多骨亦清。
他年文苑传，应不漏吾名。
解梁官舍
作者：王禹偁
朝代：宋

郡在中条山脚下，盐南风起昼昏昏。舍人谪宦谁言命，副使量移岂是恩。月有俸钱堆长物，日无公事掩闲门。上天于我心还厚，祗遣文章道更尊。
解梁官舍
作者：王禹偁
朝代：宋

郡在中條山脚下，盬南風起晝昏昏。
舍人謫宦誰言命，副使量移豈是恩。
月有俸錢堆長物，日無公事掩閑門。
上天于我心還厚，祇遣文章道更尊。
言懷
作者：王禹偁
朝代：宋

宦途日日與心違，人事紛紛任是非。
却爲遊山置行李，漁家船舫道家衣。
詔知滁州軍州事因題二首·其一
作者：王禹偁
朝代：宋

曉直銀臺作侍臣，暮爲郎吏入埃塵。
一生大抵如春夢，三黜何妨似古人。
不稱禁中批紫詔，猶教淮上擁朱輪。
時清郡小應多暇，感激君恩養病身。
詔知滁州軍州事因題二首·其二
作者：王禹偁
朝代：宋

罷直金鑾領一麾，依前顦悴詠江蘺。
所嗟吾道關消長，豈爲微軀繫盛衰。
尚愧臨民爲父母，終當學稼養妻兒。
自憐此度辭京闕，猶勝商山副使時。
詠白蓮
作者：王禹偁
朝代：宋

昨夜三更後，姮娥墮玉簪。
馮夷不敢受，捧出碧波心。
詠石榴花
作者：王禹偁
朝代：宋

王母庭中親見栽，張騫偷得下天來。
誰家巧婦殘針線，一撮生紅熨不開。
詩一首
作者：王禹偁
朝代：宋

一路翠煙垂柳驛，滿川紅雨落花村。
雲隨釣艇歸漁浦，潮送沙鷗入店門。
詩一首
作者：王禹偁
朝代：宋

徒勞官職在天涯，一望家園一淚垂。
不是虎丘多勝概，拂衣歸去已多時。
詩一首
作者：王禹偁
朝代：宋

盡怪吳蘇地，瓊花冷不銷。
時賢臨水國，天氣似中朝。
密逐江雲墮，輕隨海吹飄。
影沉松塢亂，片響葦蓬焦。
粉拂龍頭舫，繒鋪雁齒橋。
煮茶收歲計，宜稻採民謠。
拔笋芽先出，欺梅蕊自凋。
誰言未盈尺，猶稱不封條。
郡守齊黄霸，明君邁帝堯。
縣官惜歌詠，翻恐笑漁樵。
詩一首
作者：王禹偁
朝代：宋

蘭清時雨和甘棠，石壁洄瀾映塔光。
陸羽茶泉金鼎冷，右軍墨沼兔毫香。
龍潭徹底明秋月，鳳頂當空背夕陽。
乘得綠楊春曉興，玉臺井畔泛霞觴。
詩酒
作者：王禹偁
朝代：宋

白頭郎吏合歸耕，猶戀君恩典郡城。
已覺功名乖素志，祇憑詩酒送浮生。
剛腸減後微微諷，病眼昏來細細傾。
樽杓不空編集滿，未能將此換公卿。
謝同年黄法曹送道服
作者：王禹偁
朝代：宋

鮑照貽我羽人衣，下直何妨盡日披。
老去自堪將野鶴，客來休更佩金龜。
官供謾說青綾被，私便全勝白接䍦。
未脫朝簪戀明主，耿懷空作謝君詩。
謝宣賜御草書急就章并朱邸舊集歌
作者：王禹偁
朝代：宋

臣聞伏羲畫卦朴且淳，蒼頡造字初有文。
大篆小篆八分體，楷隸章草何紛紜。
因茲八法各有要，遂使六藝區以分。
其中最難惟草聖，玄妙功夫自天性。
又聞關雎本王化，四始洋洋風化下。
比興賦頌六義分，乃有變風兼變雅。
仲尼刪後屈平作，郢客李陵鬭名價。
古來詩道難得人，其唱彌高和彌寡。
如今草聖與雅言，盡在吾皇萬機暇。
元年十月近乾明，崇文院靜寒霜晴。
直廬日午讎書罷，閑曳朱衣遶砌行。
中使傳宣來上界，忙把魚須下階拜。
寶函鈿軸光陸離，御札文書御製詩。
折腰搢笏拭雙目，汗流魄駭聊一窺。
急就章，何縱橫，藍田種玉苗初成。
雪花灑破煙嵐壁，黑雲漏出天漢星。
乍似鮫人泣下珠無數，錯落晶熒滿盤貯。
又似大鯨吞盡滄海波，查牙露出珊瑚樹。
朱邸集，何清奇，仙風撼動瓊林枝。
漢皇休道白雲句，穆滿虛吟黄竹詩。
乍似三春直上伯陽臺，熙熙物華當眼開。
又似十洲夜伴王母宴，鸞歌鳳吟次第來。
小臣再拜受一軸，擣紙抄詩抄未足。
焚香朝向天日看，執簡夜對星辰讀。
臣見高宗飛帛亦有名，筆跡往往頒公卿。
所得不過三五字，當時臣子猶爲榮。
又見玄宗詩什頗留意，吟詠時時成御製。
屬和止于一兩篇，至今史冊猶爲貴。
若徵往事比明時，萬分之一徒爾爲。
未如我四十三紙聖人作，一百二章天子詩。
永爲家寶藏書篋，豈讓西方貝多葉。
且教世世傳子孫，長與皇家作臣妾。
謝政事王侍郎伏日送冰
作者：王禹偁
朝代：宋

火雲如山暑雨歇，天地爐烘三伏月。
玉皇教散閬苑冰，斵開北陸瓊瑰窟。
峨峨貯向瑶花合，分命中官賜黄閤。
鳳皇池上玉壺盛，溫樹風聲頓蕭颯。
台恩分與西垣士，綸誥稀疏方假寐。
卞和抱璞入直廬，從此驚忙不成睡。
怒蠅休向筆端飛，抵鵲渾疑山下墜。
寒生毛髮清牙齒，脆若玉芝甘似醴。
炎風暑氣都不知，空作狂歌謝知己。
謝柴侍御送鶴
作者：王禹偁
朝代：宋

兩朵春雲墮世間，霜臺乞與縣僚看。
骨含仙氣生來瘦，羽插天風過處寒。
唳別繡衣聲寂寞，舞隨藍綬意闌珊。
今朝窗外頻相顧，應怪頭無獬豸冠。
謫居
作者：王禹偁
朝代：宋

親老復嬰孩，吾生自可哀。
無田得歸去，有俸是嗟來。
直道雖已矣，壯心猶在哉。
端居寡儔侶，懷抱向誰開。
謫居感事
作者：王禹偁
朝代：宋

遷謫獨熙熙，襟懷自坦夷。
孤寒明主信，清直上天知。
消息還依道，生涯只在詩。
惟當諭山水，詎敢詠江蘺。
偶歎勞生事，因思志學時。
讀書方睹奧，下筆便搜奇。
賦格欺鸚鵡，儒冠薄鵔鸃。
耕桑都不事，園井未曾窺。
必欲縑緗富，寧教杼軸紕。
光陰常矻矻，交友盡偲偲。
步驟依班馬，根源法孔姬。
收螢秋不倦，刻鵠夜忘疲。
流輩多相許，時賢亦見推。
叨榮偕計吏，濫吹謁春司。
僕瘦途中病，馿寒雪裏騎。
空拳入場屋，拭目看京師。
技癢初調箭，鋒銛欲試錐。
甲科登漢制，內殿識堯眉。
數刻愁晡矣，三題亦勉之。
先鳴輸俊彥，上第遂參差。
罷舉身何託，還家命自奇。
唯慙親倚戶，敢望嫂停炊。
竭力求甘旨，終朝走路歧。
貪希仲由來，多廢董生帷。
丹桂何時折，孤蓬逐吹移。
知憐無國士，志氣自男兒。
季子貂裘敝，狂生刺字隳。
廣場重考覆，蹇步載驅馳。
明代寧甘退，青雲暗有期。
禮闈冠多士，御試拜丹墀。
澤霧寧慙豹，摶風肯伏雌。
重瞳念孤跡，一第忝鴻私。
得告還鄉貴，除官佐邑卑。
折腰稱小吏，矩步慎初資。
枳棘心何恨，松筠操自持。
及親家有養，事長禮無虧。
銅墨官常改，烟霄雨露垂。
縣花聊主管，寺棘且覊縻。
吳郡包山側，長洲巨海湄。
萬家呼父母，百里撫惸嫠。
敢起徒勞歎，長憂竊祿嗤。
宦途甘碌碌，官業亦孜孜。
政事還多暇，優游甚不覊。
村尋魯望宅，寺認館娃基。
西子留香逕，吳王有劍池。
狂歌殊不厭，酒興最相宜。
草織登山履，蒲紉挽舫𥾣。
果酸嘗橄欖，花好插薔薇。
震澤柑包火，松江鱠縷絲。
三年無異政，一篋有新詞。
多戀南園卧，俄從北闕追。
呈材真樸樕，召對立茅茨。
載筆居三館，登朝忝拾遺。
紫泥天上降，朱紱御前披。
侍從殊爲貴，圖書頗自怡。
史才媿班固，諫筆謝辛毗。
擬把微軀殺，慙將厚祿尸。
安邊上章疏，端拱獻箴規。
精鑒逢英主，知憐是首夔。
賡歌才不稱，掌誥筆難摛。
制曆無多事，詞頭每怯遲。
繁陰溫室樹，清吹萬年枝。
青瑣霞光透，蒼苔露片萎。
御香飄硯席，宮葉落纓緌。
看浴池心鳳，閑捫殿角螭。
上林花掩映，仙掌露淋漓。
對近瞻旒冕，班清辟虎貔。
宮簾垂翡翠，御水動漣漪。
紀號年淳化，朝元月建寅。
攝官捧寶冊，祝壽執樽彝。
表案行低折，宮懸聽肅祗。
德音王澤潤，謙柄斗杓撝。
貴接皋夔步，深窺龍鳳姿。
策勳何烜赫，賜紫更萎蕤。
蚊力山難負，鵜梁翼易滋。
論功慚八柱，受服欲三褫。
祇慮殃將至，曾無事可裨。
趁朝空俯傴，退食自逶迤。
更直當春好，橫行隔宿咨。
內朝長得對，駕幸每教隨。
瓊苑觀雲稼，金明閱水嬉。
賞花臨鳳沼，侍釣立魚坻。
拂面黄金柳，酡顔白玉巵。
分題宣險韵，翻勢得仙棋。
竟舉窺天管，爭燃煮豆萁。
恨無才應副，空有表虔祈。
睿睠偏稱賞，天顔極撫綏。
中官賜文字，院吏捧巾綦。
遭遇誠堪惜，功名竊自悲。
請纓無壯志，視草亦何爲。
未獻東封頌，空鎸北岳碑。
深慚專俎豆，長欲議邊陲。
但可懷驕子，何須斬谷蠡。
胸中貯兵甲，堂上有熊羆。
成敗觀千古，施張在四維。
兼磨斷佞劍，擬樹直言旗。
遇事難緘默，平居疾喔咿。
無權逐鳥雀，俛首任狐狸。
延尉專刑煞，詞臣益等衰。
五花儀久廢，三尺法聊施。
書命猶無諂，評刑肯有欺。
厚誣凌近侍，內亂疾妖尼。
丹筆當無赦，金科了不疑。
拜章期悟主，引法更防誰。
萋斐終無已，雷霆遂赫斯。
如弦傷訐直，投杼覓瑕疵。
衆鑠金須化，羣排柱不支。
佞權迴北斗，讒舌簸南箕。
闕下羊腸險，朝端虎尾危。
道孤貽衆怒，責薄頼宸慈。
西掖除三字，南山佐一麾。
蒼黄塵滿面，揮洒涕交頤。
目斷九重闕，魂銷八達逵。
尊親遠扶侍，兄弟盡流離。
秦嶺偏巉絕，商於更險巇。
吾廬何處是，我馬忽長辭。
六里山蒼翠，丹河浪渺瀰。
分封思衛鞅，割地憶張儀。
懶讀三閭傳，空尋四皓祠。
畬烟濃似瘴，松雪白如梨。
壞舍床鋪月，寒窗硯結澌。
振書衫作拂，解带竹爲椸。
呼僕泥茶竈，從僧借藥篩。
鐘愁上寺起，角怨水門吹。
舊友誰青眼，新秋出白髭。
烟嵐晴鬰鬰，風雨夜颸颸。
我過徒三省，吾生自百罹。
初來聞旅雁，不覺見黄鸝。
市井採山菜，房廊蓋木皮。
野花紅爛漫，山草碧䙰褷。
副使官資冷，商州酒味醨。
尾因求食掉，角爲觸藩羸。
有夢思紅藥，無心採紫芝。
瘦妻容慘戚，稚子淚漣洏。
暖怯蛇穿壁，昏憂虎入籬。
松根燃夜燭，山蕨助朝饑。
豈獨堂虧養，還憂地乏醫。
跡飄萍渤澥，親老日崦嵫。
閣下辭巢鳳，山中伴野麋。
風欺秀林木，雲隔向陽葵。
屈産遭駑馬，丹山困嚇鴟。
悔須分黑白，本合混妍媸。
自此韜餘刃，終當學鈍鎚。
窮通皆有數，得喪又奚悲。
自顧才何者，空憐道在茲。
宣尼猶削伐，大禹亦胼胝。
用去當如虎，投來且禦魑。
避風聊戢翼，得水會揚鬐。
琴酒圖三樂，詩章效四雖。
魚鬚從典賣，貂尾任傾欹。
兀兀拖腸鼠，悠悠曳尾龜。
北窗尋蛺蝶，南岸看鸕鷀。
山翠樓頻上，雲生杖獨搘。
簟閑留曉魄，簷暖負冬曦。
松柏寒仍翠，瓊瑶涅不緇。
望誰分曲直，祇自仰神祇。
吾道寧窮矣，斯文未已而。
狂吟何所益，孤憤洩黄陂。
讀史記列傳
作者：王禹偁
朝代：宋

西山薇蕨蜀山銅，可見夷齊與鄧通。
佞倖聖賢俱餓死，若無史筆等頭空。
讀漢文紀
作者：王禹偁
朝代：宋

西漢十二帝，孝文最稱賢。
百金惜人力，露臺草芊眠。
千里却駿骨，鸞旗影遷延。
上林慎夫人，衣短無花鈿。
細柳周將軍，不拜容櫜鞬。
霸業固以盛，帝道或未全。
賈生多謫宦，鄧通終鑄錢。
謾道膝前席，不如衣後穿。
使我千古下，覽之一泫然。
頼有佞倖傳，賢哉司馬遷。
诏知滁州军州事因题二首
作者：王禹偁
朝代：宋

晓直银台作侍臣，暮为郎吏入埃尘。
一生大抵如春梦，三黜何妨似古人。
不称禁中批紫诏，犹教淮上拥朱轮。
时清郡小应多暇，感泪君恩养病身。
诏知滁州军州事因题二首·其二
作者：王禹偁
朝代：宋

罢直金銮领一麾，依前顦悴咏江蓠。
所嗟吾道关消长，岂为微躯繫盛衰。
尚愧临民为父母，终当学稼养妻儿。
自怜此度辞京阙，犹胜商山副使时。
诗酒
作者：王禹偁
朝代：宋

白头郎吏合归耕，犹恋君恩典郡城。已觉功名乖素志，祗凭诗酒送浮生。刚肠减後微微讽，病眼昏来细细倾。樽杓不空编集满，未能将此换公卿。
读史记列传
作者：王禹偁
朝代：宋

西山薇蕨蜀山铜，可见夷齐与邓通。佞幸圣贤俱饿死，若无史笔等头空。
读汉文纪
作者：王禹偁
朝代：宋

西汉十二帝，孝文最称贤。百金惜人力，露台草芊眠。千里却骏骨，鸶旗影迁延。上林慎夫人，衣短无花钿。细柳周将军，不拜容櫜鞬。霸业固以盛，帝道或未全。贾生多谪宦，邓通终铸钱。谩道膝前席，不如衣後穿。使我千古下，览之一泫然。赖有佞幸传，贤哉司马迁。
读汉文纪
作者：王禹偁
朝代：宋

西汉十二帝，孝文最称贤。
百金惜人力，露台草芊眠。
千里却骏骨，鸾旗影迁延。
上林慎夫人，衣短无花钿。
细柳周将军，不拜容櫜鞬。
霸业固以盛，帝道或未全。
贾生多谪宦，邓通终铸钱。
谩道膝前席，不如衣后穿。
使我千古下，览之一泫然。
頼有佞倖传，贤哉司马迁。
谢同年黄法曹送道服
作者：王禹偁
朝代：宋

鲍照贻我羽人衣，下直何妨尽日披。
老去自堪将野鹤，客来休更佩金龟。
官供谩说青绫被，私便全胜白接䍠。
未脱朝簪恋明主，耿怀空作谢君诗。
谢宣赐御草书急就章并朱邸旧集歌
作者：王禹偁
朝代：宋

臣闻伏羲画卦朴且淳，苍颉迼字初有文。大篆小篆八分体，楷隶章草何纷纭。因兹八法各有要，遂使六艺区以分。其中最难惟草圣，玄妙功夫自天性。又闻关雎本王化，四始洋洋风化下。比兴赋颂六义分，乃有变风兼变雅。仲尼删後屈平作，郢客李陵斗名价。古来诗道难得人，其唱弥高和弥寡。如今草圣与雅言，尽在吾皇万机暇。元年十月近乾明，崇文院静寒霜晴。直庐日午雠书罢，闲曳朱衣遶砌行。中使传宣来上界，忙把鱼须下阶拜。宝函钿轴光陆离，御札文书御制诗。折腰汗流魄骇聊一窥。急就章，何纵横，蓝田种玉苗初成。雪花洒破烟岚壁，黑云漏出天汉星。乍似鲛人泣下珠无数，错落晶荧满盘贮。又似大鲸吞尽沧海波，查牙露出珊瑚树。朱邸集，何清奇，仙风撼动琼林枝。汉皇休道白云句，穆满虚吟黄竹诗。乍似三春直上伯阳台，熙熙物华当眼开。又似十洲夜伴王母宴，鸶歌凤吟次第来。小臣再拜受一轴，捣纸抄诗抄未足。焚香朝向天日看，执简夜对星辰读。臣见高宗飞帛亦有名，笛迹往往颁公卿。所得不过三五字，当时臣子犹为荣。又见玄宗诗什颇留意，吟咏时时成御制。属和止于一两篇，至今史册犹为贵。若徵往事比明时，万分之一徒尔为。未如我四十三纸圣人作，一百二章天子诗。永为家宝藏书箧，岂让西方贝多叶。且教世世传子孙，长与皇家作臣妾。
谢宣赐御草书急就章并朱邸旧集歌
作者：王禹偁
朝代：宋

臣闻伏羲画卦朴且淳，苍颉造字初有文。
大篆小篆八分体，楷隶章草何纷纭。
因兹八法各有要，遂使六艺区以分。
其中最难惟草圣，玄妙功夫自天性。
又闻关雎本王化，四始洋洋风化下。
比兴赋颂六义分，乃有变风兼变雅。
仲尼删后屈平作，郢客李陵斗名价。
古来诗道难得人，其唱弥高和弥寡。
如今草圣与雅言，尽在吾皇万机暇。
元年十月近干明，崇文院静寒霜晴。
直庐日午雠书罢，闲曳朱衣遶砌行。
中使传宣来上界，忙把鱼须下阶拜。
宝函钿轴光陆离，御札文书御制诗。
折腰搢笏拭双目，汗流魄骇聊一窥。
急就章，何纵横，蓝田种玉苗初成。
雪花洒破烟岚壁，黑云漏出天汉星。
乍似鲛人泣下珠无数，错落晶荧满盘贮。
又似大鲸吞尽沧海波，查牙露出珊瑚树。
朱邸集，何清奇，仙风撼动琼林枝。
汉皇休道白云句，穆满虚吟黄竹诗。
乍似三春直上伯阳台，熙熙物华当眼开。
又似十洲夜伴王母宴，鸾歌凤吟次第来。
小臣再拜受一轴，捣纸抄诗抄未足。
焚香朝向天日看，执简夜对星辰读。
臣见高宗飞帛亦有名，笔迹往往颁公卿。
所得不过三五字，当时臣子犹为荣。
又见玄宗诗什颇留意，吟咏时时成御制。
属和止于一两篇，至今史册犹为贵。
若征往事比明时，万分之一徒尔为。
未如我四十三纸圣人作，一百二章天子诗。
永为家宝藏书箧，岂让西方贝多叶。
且教世世传子孙，长与皇家作臣妾。
谢政事王侍郎伏日送冰
作者：王禹偁
朝代：宋

火云如山暑雨歇，天地炉烘三伏月。
玉皇教散阆苑冰，斵开北陆琼瑰窟。
峨峨贮向瑶花合，分命中官赐黄閤。
凤皇池上玉壶盛，温树风声顿萧飒。
台恩分与西垣士，纶诰稀疏方假寐。
卞和抱璞入直庐，从此惊忙不成睡。
怒蝇休向笔端飞，抵鹊浑疑山下坠。
寒生毛髮清牙齿，脆若玉芝甘似醴。
炎风暑气都不知，空作狂歌谢知己。
谪居
作者：王禹偁
朝代：宋

亲老復婴孩，吾生自可哀。
无田得归去，有俸是嗟来。
直道虽已矣，壮心犹在哉。
端居寡俦侣，怀抱向谁开。
谪居感事
作者：王禹偁
朝代：宋

迁谪独熙熙，襟怀自坦夷。
孤寒明主信，清直上天知。
消息还依道，生涯只在诗。
惟尚谕山水，讵敢咏江蓠。
偶叹劳生事，因思志学时。
读书方睹奥，下笔便搜奇。
赋格欺鹦鹉，儒冠薄駿鸃。
耕桑都不事，园井未曾窥。
必欲缣缃富，宁教杼轴纰。
光阴常矻矻，交友尽偲偲。
步骤依班马，根源法孔姬。
收萤秋不倦，刻鹄夜忘疲。
流辈多相许，时贤亦见推。
叨荣偕计吏，滥吹谒春司。
仆瘦途中病，驴寒雪里骑。
空拳入场屋，拭目看京师。
技癢初调箭，锋銛欲试锥。
甲科登汉制，内殿识尧眉。
数刻愁晡矣，三题亦勉之。
先鸣输俊彦，上第遂参差。
罢举身何托，还家命自奇。
唯慙亲倚户，敢望嫂停炊。
竭力求甘旨，终朝走路歧。
贪希仲由米，多废董生帷。
丹桂何时折，孤蓬逐吹移。
知怜无国士，志气自男儿。
季子貂裘敝，狂生刺字隳。
广场重考覆，蹇步载驱驰。
明代宁甘退，青云暗有期。
礼闱冠多士，御试拜丹墀。
泽雾宁慙豹，抟风肯伏雌。
重瞳念孤迹，一第忝鸿私。
得告还乡贵，除官佐邑卑。
折腰称小吏，矩步慎初资。
枳棘心何恨，松筠操自持。
及亲家有养，事长礼无亏。
铜墨官常改，烟霄雨露垂。
县花聊主管，寺棘且羁縻。
吴郡包山侧，长洲巨海湄。
万家呼父母，百里抚惸嫠。
敢起徒劳叹，长忧窃禄嗤。
宦途甘碌碌，官业亦孜孜。
政事还多暇，优游甚不羁。
村寻鲁望宅，寺认馆娃基。
西子留香迳，吴王有剑池。
狂歌殊不厌，酒兴最相宜。
草织登山履，蒲纫挽舫𥾣。
果酸尝橄榄，花好插蔷薇。
震泽柑包火，松江鱠缕丝。
三年无异政，一篋有新词，
多恋南园卧，俄从北阕追。
呈材真朴樕，召对立茅茨。
载笔居三馆，登朝忝拾遗。
紫泥天上降，朱绂御前披。
侍从殊为贵，图书颇自怡。
史才媿班固，谏笔谢辛毗。
拟把微躯杀，慙将厚禄尸。
安边上章疏，端拱献箴规。
精鉴逢英主，知怜是首夔。
赓歌才不称，掌诰笔难摛。
制历无多事，词头每怯迟。
繁阴温室树，清吹万年枝。
青琐霞光透，苍苔露片萎。
御香飘砚席，宫叶落缨緌。
看浴池心凤，闲扪殿角螭。
上林花掩映，仙掌露淋漓。
对近瞻旒冕，班清辟虎貔。
宫帘垂翡翠，御水动涟漪。
纪号年淳化，朝元月建寅。
摄官捧宝册，祝寿执樽彝。
表案行低折，宫悬听肃祗。
德音王泽润，谦柄斗杓撝。
贵接臯夔步，深窥龙凤姿。
策勋何烜赫，赐紫更萎蕤。
蚊力山难负，鹈梁翼易滋。
论功惭八柱，受服欲三褫。
只虑殃将至，曾无事可裨。
趁朝空俯伛，退食自逶迤。
更直当春好，横行隔宿咨。
内朝长得对，驾幸每教随。
琼苑观云稼，金明阅水嬉。
赏花临凤沼，侍钓立鱼坻。
拂面黄金柳，酡颜白玉卮。
分题宣险韵，翻势得仙棋。
竟举窥天管，争燃煮豆萁。
恨无才应副，空有表虔祈。
睿睠偏称赏，天颜极抚绥。
中官赐文字，院吏捧巾綦。
遭遇诚堪惜，功名窃自悲。
请缨无壮志，视草亦何为。
未献东封倾，空镌北岳碑。
深惭专俎豆，长欲议边陲。
但可怀骄子，何须斩谷蠡。
胸中贮兵甲，堂上有熊羆。
成败观千古，施张在四维。
兼磨断佞剑，疑树直言旗。
遇事难缄默，平居疾喔咿。
无权逐鸟雀，俛首任狐狸。
廷尉专刑煞，词臣益等衰。
五花仪久废，三尺法聊施。
书命酋无谄，评刑肯有欺。
厚诬凌近侍，内乱疾妖尼。
丹笔常无赦，金科了不疑。
拜章期悟主，引法更防谁。
萋斐终无已，雷霆遂赫斯。
如弦伤訐直，投杼觅瑕疵。
众乐金须化，群排柱不支。
佞灌回北斗，谗舌簸南箕。
阙下羊杨险，朝端虎尾危。
道孤贻众怒，责薄赖宸慈。
西掖除三字，南山佐一麾。
苍黄麝满面，挥洒涕交赜。
目断九重阙，魂销八达逵。
尊亲远扶侍，兄弟尽流离。
秦领偏巉绝，商於更险巘。
吾庐何处是，我马忽长辞。
六里山苍翠，丹河浪渺瀰。
分封思卫鞅，割地意张仪。
懒读三间传，空寻四皓祠。
畲烟浓似瘴，松雪白如梨。
坏舍床铺月，寒窗砚结澌。
振书衫作拂，解带竹为椸。
呼仆泥茶龟，从僧借药筛。
钟愁上寺起，角怨水门吹。
旧友谁青眼，新秋出白髭。
烟岚晴郁郁，风雨夜飔飔。
我过徒三省，吾生自百罹。
初来闻旅雁，不觉见黄鹂。
市井採山菜，房廊蓋木皮。
野花红烂漫，山草碧褵褷。
副使官资冷，商州酒味醨。
尾因求食掉，角为触藩羸。
有梦思红药，无心採紫芝。
瘦妻容惨戚，稚子泪涟洏。
暖怯蛇穿壁，昏忧虎入篱。
松根燃夜烛，山蕨助朝饥。
岂独堂亏养，还忧地乏医。
跡飘萍渤澥，亲老日崦嵫。
阁下辞巢凤，山中伴野麋。
风欺秀林木，云隔向阳葵。
屈产遭弩马，丹山困嚇鸱。
悔须分黑白，本合混妍媸。
自此韬馀刃，终当学钝追鎚。
穷通皆有数，得丧又奚悲。
自愿才何者，空怜道在兹。
宣尼酋削伐，大禹亦胼胝。
用去当如虎，投来且禦魑。
避风聊戢翼，得水会扬鬐。
琴酒图三乐，诗章效四谁。
角鬚从典卖，貂尾任倾欹。
兀兀拖腸鼠，悠悠曳尾龟。
北窗寻蛱蝶，南岸看鸬鹚。
山翠楼频上，云生杖独搘。
篥闲留晓魄，檐暖负冬曦。
松柏寒仍翠，琼瑶涅不缁。
望谁分曲直，祇自仰神祇。
吾道宁穷矣，斯文未已而。
狂吟何所益，孤愤曳黄陂。
谪居感事
作者：王禹偁
朝代：宋

迁谪独熙熙，襟怀自坦夷。
孤寒明主信，清直上天知。
消息还依道，生涯只在诗。
惟当谕山水，讵敢咏江蓠。
偶叹劳生事，因思志学时。
读书方睹奥，下笔便搜奇。
赋格欺鹦鹉，儒冠薄鵔鸃。
耕桑都不事，园井未曾窥。
必欲缣缃富，宁教杼轴纰。
光阴常矻矻，交友尽偲偲。
步骤依班马，根源法孔姬。
收萤秋不倦，刻鹄夜忘疲。
流辈多相许，时贤亦见推。
叨荣偕计吏，滥吹谒春司。
仆瘦途中病，馿寒雪裏骑。
空拳入场屋，拭目看京师。
技痒初调箭，锋铦欲试锥。
甲科登汉制，内殿识尧眉。
数刻愁晡矣，三题亦勉之。
先鸣输俊彦，上第遂参差。
罢举身何託，还家命自奇。
唯惭亲倚户，敢望嫂停炊。
竭力求甘旨，终朝走路歧。
贪希仲由来，多废董生帷。
丹桂何时折，孤蓬逐吹移。
知怜无国士，志气自男儿。
季子貂裘敝，狂生刺字隳。
广场重考覆，蹇步载驱驰。
明代宁甘退，青云暗有期。
礼闱冠多士，御试拜丹墀。
泽雾宁惭豹，抟风肯伏雌。
重瞳念孤迹，一第忝鸿私。
得告还乡贵，除官佐邑卑。
折腰称小吏，矩步慎初资。
枳棘心何恨，松筠操自持。
及亲家有养，事长礼无亏。
铜墨官常改，烟霄雨露垂。
县花聊主管，寺棘且覊縻。
吴郡包山侧，长洲巨海湄。
万家呼父母，百里抚惸嫠。
敢起徒劳叹，长忧窃禄嗤。
宦途甘碌碌，官业亦孜孜。
政事还多暇，优游甚不覊。
村寻鲁望宅，寺认馆娃基。
西子留香径，吴王有剑池。
狂歌殊不厌，酒兴最相宜。
草织登山履，蒲纫挽舫𥾣。
果酸尝橄榄，花好插蔷薇。
震泽柑包火，松江鲙缕丝。
三年无异政，一箧有新词。
多恋南园卧，俄从北阙追。
呈材真朴樕，召对立茅茨。
载笔居三馆，登朝忝拾遗。
紫泥天上降，朱绂御前披。
侍从殊为贵，图书颇自怡。
史才媿班固，谏笔谢辛毗。
拟把微躯杀，惭将厚禄尸。
安边上章疏，端拱献箴规。
精鉴逢英主，知怜是首夔。
赓歌才不称，掌诰笔难摛。
制历无多事，词头每怯迟。
繁阴温室树，清吹万年枝。
青琐霞光透，苍苔露片萎。
御香飘砚席，宫叶落缨緌。
看浴池心凤，闲扪殿角螭。
上林花掩映，仙掌露淋漓。
对近瞻旒冕，班清辟虎貔。
宫帘垂翡翠，御水动涟漪。
纪号年淳化，朝元月建寅。
摄官捧宝册，祝寿执樽彝。
表案行低折，宫悬听肃祗。
德音王泽润，谦柄斗杓撝。
贵接皋夔步，深窥龙凤姿。
策勋何烜赫，赐紫更萎蕤。
蚊力山难负，鹈梁翼易滋。
论功惭八柱，受服欲三褫。
祇虑殃将至，曾无事可裨。
趁朝空俯伛，退食自逶迤。
更直当春好，横行隔宿咨。
内朝长得对，驾幸每教随。
琼苑观云稼，金明阅水嬉。
赏花临凤沼，侍钓立鱼坻。
拂面黄金柳，酡颜白玉巵。
分题宣险韵，翻势得仙棋。
竟举窥天管，争燃煮豆萁。
恨无才应副，空有表虔祈。
睿睠偏称赏，天颜极抚绥。
中官赐文字，院吏捧巾綦。
遭遇诚堪惜，功名窃自悲。
请缨无壮志，视草亦何为。
未献东封颂，空镌北岳碑。
深惭专俎豆，长欲议边陲。
但可怀骄子，何须斩谷蠡。
胸中贮兵甲，堂上有熊罴。
成败观千古，施张在四维。
兼磨断佞剑，拟树直言旗。
遇事难缄默，平居疾喔咿。
无权逐鸟雀，俛首任狐狸。
延尉专刑煞，词臣益等衰。
五花仪久废，三尺法聊施。
书命犹无谄，评刑肯有欺。
厚诬凌近侍，内乱疾妖尼。
丹笔当无赦，金科了不疑。
拜章期悟主，引法更防谁。
萋斐终无已，雷霆遂赫斯。
如弦伤讦直，投杼觅瑕疵。
众铄金须化，羣排柱不支。
佞权迴北斗，谗舌簸南箕。
阙下羊肠险，朝端虎尾危。
道孤贻众怒，责薄頼宸慈。
西掖除三字，南山佐一麾。
苍黄尘满面，挥洒涕交颐。
目断九重阙，魂销八达逵。
尊亲远扶侍，兄弟尽流离。
秦岭偏巉绝，商于更险巇。
吾庐何处是，我马忽长辞。
六里山苍翠，丹河浪渺瀰。
分封思卫鞅，割地忆张仪。
懒读三闾传，空寻四皓祠。
畬烟浓似瘴，松雪白如梨。
坏舍床铺月，寒窗砚结澌。
振书衫作拂，解带竹为椸。
呼仆泥茶竈，从僧借药筛。
钟愁上寺起，角怨水门吹。
旧友谁青眼，新秋出白髭。
烟岚晴鬰鬰，风雨夜飔飔。
我过徒三省，吾生自百罹。
初来闻旅雁，不觉见黄鹂。
市井采山菜，房廊盖木皮。
野花红烂漫，山草碧䙰褷。
副使官资冷，商州酒味醨。
尾因求食掉，角为触藩羸。
有梦思红药，无心采紫芝。
瘦妻容惨戚，稚子泪涟洏。
暖怯蛇穿壁，昏忧虎入篱。
松根燃夜烛，山蕨助朝饥。
岂独堂亏养，还忧地乏医。
迹飘萍渤澥，亲老日崦嵫。
阁下辞巢凤，山中伴野麋。
风欺秀林木，云隔向阳葵。
屈产遭驽马，丹山困吓鸱。
悔须分黑白，本合混妍媸。
自此韬余刃，终当学钝锤。
穷通皆有数，得丧又奚悲。
自顾才何者，空怜道在兹。
宣尼犹削伐，大禹亦胼胝。
用去当如虎，投来且御魑。
避风聊戢翼，得水会扬鬐。
琴酒图三乐，诗章效四虽。
鱼鬚从典卖，貂尾任倾欹。
兀兀拖肠鼠，悠悠曳尾龟。
北窗寻蛱蝶，南岸看鸬鷀。
山翠楼频上，云生杖独搘。
簟闲留晓魄，檐暖负冬曦。
松柏寒仍翠，琼瑶涅不缁。
望谁分曲直，祇自仰神祇。
吾道宁穷矣，斯文未已而。
狂吟何所益，孤愤洩黄陂。
谪居感事
作者：王禹偁
朝代：宋
体裁：五言排律

迁谪独熙熙，襟怀自坦夷。孤寒明主信，清直上天知。消息还依道，生涯只在诗。惟当谕山水，讵敢咏江蓠。偶叹劳生事，因思志学时。读书方睹奥，下笔便搜奇。赋格欺鹦鹉，儒冠薄鵔鸃。耕桑都不事，园井未曾窥。必欲缣缃富，宁教杼轴纰。光阴常矻矻，交友尽偲偲。步骤依班马，根源法孔姬。收萤秋不倦，刻鹄夜忘疲。流辈多相许，时贤亦见推。叨荣偕计吏，滥吹谒春司。仆瘦途中病，驴寒雪里骑。空拳入场屋，拭目看京师。技痒初调箭，锋铦欲试锥。甲科登汉制，内殿识尧眉。数刻愁晡矣，三题亦勉之。先鸣输俊彦，上第遂参差。罢举身何托，还家命自奇。唯惭亲倚户，敢望嫂停炊。竭力求甘旨，终朝走路歧。贪希仲由米，多废董生帷。丹桂何时折，孤蓬逐吹移。知怜无国士，志气自男儿。季子貂裘敝，狂生刺字隳。广场重考覆，蹇步载驱驰。明代宁甘退，青云暗有期。礼闱冠多士，御试拜丹墀。泽雾宁惭豹，抟风肯伏雌。重瞳念孤迹，一第忝鸿私。得告还乡贵，除官佐邑卑。折腰称小吏，矩步慎初资。枳棘心何恨，松筠操自持。及亲家有养，事长礼无亏。铜墨官常改，烟霄雨露垂。县花聊主管，寺棘且羁縻。吴郡包山侧，长洲巨海湄。万家呼父母，百里抚茕嫠。敢起徒劳叹，长忧窃禄嗤。宦途甘碌碌，官业亦孜孜。政事还多暇，优游甚不羁。村寻鲁望宅，寺认馆娃基。西子留香径，吴王有剑池。狂歌殊不厌，酒兴最相宜。草织登山履，蒲纫挽舫�。果酸尝橄榄，花好插蔷薇。震泽柑包火，松江鲙缕丝。三年无异政，一箧有新词。多恋南园卧，俄从北阙追。呈材真朴樕，召对立茅茨。载笔居三馆，登朝忝拾遗。紫泥天上降，朱绂御前披。侍从殊为贵，图书颇自怡。史才愧班固，谏笔谢辛毗。拟把微躯杀，惭将厚禄尸。安边上章疏，端拱献箴规。精鉴逢英主，知怜是首夔。赓歌才不称，掌诰笔难摛。制历无多事，词头每怯迟。繁阴温室树，清吹万年枝。青琐霞光透，苍苔露片萎。御香飘砚席，宫叶落缨緌。看浴池心凤，闲扪殿角螭。上林花掩映，仙掌露淋漓。对近瞻旒冕，班清辟虎貔。宫帘垂翡翠，御水动涟漪。纪号年淳化，朝元月建寅。摄官捧宝册，祝寿执樽彝。表案行低折，宫悬听肃祗。德音王泽润，谦柄斗杓撝。贵接皋夔步，深窥龙凤姿。策勋何烜赫，赐紫更萎蕤。蚊力山难负，鹈梁翼易滋。论功惭八柱，受服欲三褫。祇虑殃将至，曾无事可裨。趁朝空俯伛，退食自逶迤。更直当春好，横行隔宿咨。内朝长得对，驾幸每教随。琼苑观云稼，金明阅水嬉。赏花临凤沼，侍钓立鱼坻。拂面黄金柳，酡颜白玉卮。分题宣险韵，翻势得仙棋。竟举窥天管，争燃煮豆萁。恨无才应副，空有表虔祈。睿眷偏称赏，天颜极抚绥。中官赐文字，院吏捧巾綦。遭遇诚堪惜，功名窃自悲。请缨无壮志，视草亦何为。未献东封颂，空镌北岳碑。深惭专俎豆，长欲议边陲。但可怀骄子，何须斩谷蠡。胸中贮兵甲，堂上有熊罴。成败观千古，施张在四维。兼磨断佞剑，拟树直言旗。遇事难缄默，平居疾喔咿。无权逐鸟雀，俛首任狐狸。延尉专刑煞，词臣益等衰。五花仪久废，三尺法聊施。书命犹无谄，评刑肯有欺。厚诬凌近侍，内乱疾妖尼。丹笔当无赦，金科了不疑。拜章期悟主，引法更防谁。萋斐终无已，雷霆遂赫斯。如弦伤讦直，投杼觅瑕疵。众铄金须化，群排柱不支。佞权回北斗，谗舌簸南箕。阙下羊肠险，朝端虎尾危。道孤贻众怒，责薄赖宸慈。西掖除三字，南山佐一麾。苍黄尘满面，挥洒涕交颐。目断九重阙，魂销八达逵。尊亲远扶侍，兄弟尽流离。秦岭偏巉绝，商于更险巇。吾庐何处是，我马忽长辞。六里山苍翠，丹河浪渺瀰。分封思卫鞅，割地忆张仪。懒读三闾传，空寻四皓祠。畬烟浓似瘴，松雪白如梨。坏舍床铺月，寒窗砚结澌。振书衫作拂，解带竹为椸。呼仆泥茶灶，从僧借药筛。钟愁上寺起，角怨水门吹。旧友谁青眼，新秋出白髭。烟岚晴郁郁，风雨夜飔飔。我过徒三省，吾生自百罹。初来闻旅雁，不觉见黄鹂。市井采山菜，房廊盖木皮。野花红烂漫，山草碧䙰褷。副使官资冷，商州酒味醨。尾因求食掉，角为触藩羸。有梦思红药，无心采紫芝。瘦妻容惨戚，稚子泪涟洏。暖怯蛇穿壁，昏忧虎入篱。松根燃夜烛，山蕨助朝饥。岂独堂亏养，还忧地乏医。迹飘萍渤澥，亲老日崦嵫。阁下辞巢凤，山中伴野麋。风欺秀林木，云隔向阳葵。屈产遭驽马，丹山困吓鸱。悔须分黑白，本合混妍媸。自此韬馀刃，终当学钝锤。穷通皆有数，得丧又奚悲。自顾才何者，空怜道在兹。宣尼犹削伐，大禹亦胼胝。用去当如虎，投来且禦魑。避风聊戢翼，得水会扬鬐。琴酒图三乐，诗章效四虽。鱼须从典卖，貂尾任倾攲。兀兀拖肠鼠，悠悠曳尾龟。北窗寻蛱蝶，南岸看鸬鹚。山翠楼频上，云生杖独支。簟闲留晓魄，檐暖负冬曦。松柏寒仍翠，琼瑶涅不缁。望谁分曲直，祇自仰神祇。吾道宁穷矣，斯文未已而。狂吟何所益，孤愤泄黄陂。
谷簾水
作者：王禹偁
朝代：宋

瀉從千仞石，寄逐九江船。
迢遞康王谷，塵埃陸羽篇。
何當結茅屋，長在水簾前。
賀三舍人新入西掖
作者：王禹偁
朝代：宋

紫微新命舊交遊，報到商於寂寞州。
天上共分三字貴，山中全減貳車愁。
拋離紅藥心無恨，彈拂金貂舞不休。
最喜吾家有餘慶，鳳毛還直鳳池頭。
賀呂祐之諫議
作者：王禹偁
朝代：宋

鳳閣前年陪步武，麟臺昔日是交游。
先歸內署身雖忝，直上高坡命更優。
玉筍外郎全棄擲，土山果毅免經由。
却應迴笑滁陽守，官似馮唐半白頭。
賀將作孔監致仕
作者：王禹偁
朝代：宋

泣辭明主挂冠簪，便約幽雲老舊林。
朝請罷來頻典笏，田園歸去只携琴。
焚香靜院當山色，曬藥空庭避竹陰。
一子得官三品祿，未饒疏傅有黄金。
賀李宗諤先輩除校書郎
作者：王禹偁
朝代：宋

祕省官清住帝鄉，春來春榜探花郎。
未吟紅藥歸西掖，且著青衫侍北堂。
射策更期揮健筆，騎馿猶得醉閑坊。
同年佐邑應相羨，衣上芸香雜桂香。
賀柴舍人新入西掖
作者：王禹偁
朝代：宋

早折蟾宮第一枝，綸闈恩命苦何遲。
久爲俗吏殊無味，合掌王言亦有時。
好繼忠州文最盛，應嫌長慶格猶卑。
他年莫忘中吳宰，六里山前歌紫芝。
賀溫正言賜紫
作者：王禹偁
朝代：宋

密疏封來乙夜看，延英召對議安邊。
榮頒紫綬同三品，舊賜朱衣未一年。
白獸捧樽斟御酒，金魚垂鬣惹爐烟。
從今便有公卿望，休夢天臺瀑布泉。
賀畢翰林
作者：王禹偁
朝代：宋

聞步花磚喜復悲，所悲君較十年遲。
銀臺曉入批丹詔，銅鏡秋開鑷白髭。
宮錦細袍宣與著，內閑驕馬賜來騎。
家門記得咸通事，莫忘論兵夜召時。
賀范舍人再入西掖
作者：王禹偁
朝代：宋

再入承明舊直廬，腰間仍得佩金魚。
重批漢武求賢詔，曾上東方自薦書。
紅藥篇章應感動，紫泥封檢未生疏。
樊川杜曲休勞夢，日日延英侍玉除。
賀馮起張秉二舍人
作者：王禹偁
朝代：宋

八年東觀知深屈，百日南床祇暫經。
春暖並吟紅藥樹，雲開雙見紫微星。
繡衣脫後休持斧，珠履拋來免過廳。
應念出官淮水上，被人還笑屈原醒。
賃宅
作者：王禹偁
朝代：宋

老病形容日日衰，十年賃宅住京師。
閣棲鳳鳥容三入，巢宿鷦鷯欠一枝。
壁挂圖書多不久，砌栽蘆葦亦頻移。
人生榮賤須知分，會買茅庵映槿籬。
賃宅
作者：王禹偁
朝代：宋

萍流匏繫任行藏，惟指無何是我鄉。
左宦只拋紅藥案，僦居猶住玉泉坊。
白公渭北眠村舍，杜甫瀼西賃草堂。
未有吾廬莫惆悵，古來賢達盡茫茫。
賦得南山行送馮中允之辛谷冶按獄
作者：王禹偁
朝代：宋

商山三月花如火，草樹青葱雨初過。
柳條漸軟蝶雙飛，桑葉尚多蠶一卧。
薄情野水流不迴，無力春雲慵欲墮。
團團榆莢是誰拋，漠漠游絲向人嚲。
可憐花木間嵐光，花前正好飛觥觴。
馮君夙駕一何速，捧檄銀坑按辛谷。
轉輸昨日又移文，小甿訴牒何紛紜。
見說南山六百里，跙盡馬蹄摧屐齒。
是何屈于不知己，衝斗太阿教補履。
龍無尺水且蟠泥，驥困鹽車但垂耳。
片言折獄亦胡爲，必也無訟方君子。
吾徒事業本稽古，得行其志當刑措。
畫衣畫地免煩苛，抵璧捐金返淳素。
未行此道且營營，營營爲祿聊代耕。
殘春小別不足念，爲君高唱南山行。
南山一月期迴首，莫訴臨歧數巵酒。
賦得紙送朱嚴
作者：王禹偁
朝代：宋

潔白又方正，似君心坦平。
空隨文價貴，未免刺毛生。
客被侵霜薄，山窗映雪明。
前春懸作榜，應見淡書名。
賦得臘雪連春雪
作者：王禹偁
朝代：宋

臘雪連春雪，商民舞且歌。
數年求不得，一尺未爲多。
試法烹茶鼎，資吟落釣蓑。
登樓應更好，丹水是銀河。
贈劉仲堪
作者：王禹偁
朝代：宋

劉生頗少秀，爲學識根柢。
丘軻有堂奧，試脚到階砌。
楊墨恣荒榛，揮手欲芟薙。
携文訪謫居，趣向非權勢。
對挹雛鳳下，交言孤鶴唳。
在璞認良玉，行當爲國器。
彼茁見靈芽，佇可供王祭。
豈止隨衆人，區區一枝桂。
宜哉孫漢公，妻之以女弟。
吾家兄之子，笄年未伉儷。
恨不早相逢，取子爲佳壻。
贈呂通祕丞
作者：王禹偁
朝代：宋

聞君公事苦喧卑，紅粟堆邊獨歛眉。
已入朝行翻掌庾，未如畿尉且吟詩。
堰頭笑傲同張祜，市裏優游比路隨。
唯有才名藏不得，山陽留滯肯多時。
贈商洛龐主簿
作者：王禹偁
朝代：宋

織女溪前貧主簿，仙娥峰下舊詞臣。
久棲枳棘方思替，謾带貂蟬不是真。
六里青山雲簇簇，一條丹水石嶙嶙。
秋來魂夢應相似，同是帝城東畔人。
贈孫何丁謂
作者：王禹偁
朝代：宋

三百年來文不振，直從韓柳到孫丁。
如今便可令修史，二子文章似六經。
贈密直張諫議
作者：王禹偁
朝代：宋

先皇憂蜀輟樞臣，獨冒兵戈出劍門。
萬里辭家堪下淚，四年歸闕似還魂。
弟兄齒序元投分，兒女情親又結婚。
且喜相逢開口笑，甘陳功業不須論。
贈採訪使閤門穆舍人
作者：王禹偁
朝代：宋

經略十三州，東南帝不憂。
二年辭玉砌，幾夜夢珠旒。
旌旆雖遐適，江山是勝遊。
風謠隨處採，民瘼盡心求。
報國機鈐密，供吟景象幽。
煮茶溪畔寺，望月海邊樓。
步武思龍尾，琴書在鷁舟。
聽泉調玉軫，拂石試銀鈎。
古畫多收買，新詩寡和詶。
酒醒聞瀑響，睡起見潮頭。
奉使時將久，歸朝禮必優。
一麾先出守，萬戶待封侯。
遇主當宜貴，遺材亦合收。
此身居下位，無路畫良籌。
已悔田園廢，堪驚鬢髮秋。
憑誰念寒苦，祇自擬歸休。
僻甚陶元亮，貧過魯仲由。
品題殊不濫，清濁肯同流。
復命期三接，陳詩說四愁。
薦雄如有便，還解殺身酬。
贈朗上人
作者：王禹偁
朝代：宋

凈剃霜髭展舊真，自疑容貌是前身。
僧中獨守三千戒，詩裏閑銷七十春。
僻寺蘚深人少到，故山雲好夢歸頻。
禪齋近日誰還往，祇有西垣放逐臣。
贈朱嚴
作者：王禹偁
朝代：宋

未得科名鬢已衰，年年顦悴在京師。
妻裝秋卷停燈坐，兒趁朝餐乞米炊。
尚對交朋賒酒飲，徧看卿相借馿騎。
誰憐所好還同我，韓柳文章李杜詩。
贈毋中舍
作者：王禹偁
朝代：宋

嶺表榆關路嶮巇，頒條持節兩無辭。
四方自是男兒事，萬里歸來聖主知。
磧雪舊行閑入夢，貪泉曾飲別留詩。
如今已見功名立，休憶當年一桂枝。
贈浚儀朱學士
作者：王禹偁
朝代：宋

潘岳花陰覆杏壇，門生參謁絳紗寬。
西垣久望神仙侶，北部休誇父母官。
雨屐送僧莎逕滑，夜棋留客竹齋寒。
何時儤直來相伴，三入承明興漸闌。
贈湖州張從事
作者：王禹偁
朝代：宋

前年春牓亞龍頭，詞賦曾推第一流。
上直未歸紅藥院，供吟先得白蘋洲。
酒醒野寺烹山蕨，公退溪亭狎海鷗。
自是吳門折腰吏，滿衣塵土爲君羞。
贈狀元先輩孫僅
作者：王禹偁
朝代：宋

病中何事忽開顔，記是詩稱小狀元。
粉壁乍懸龍虎榜，錦標終屬鶺鴒原。
青雲隨步登花塔，紅雪飄衣醉杏園。
還有一條遺恨處，不教英俊在吾門。
贈王巘
作者：王禹偁
朝代：宋

舉子竟文賦，風騷委路塵。
吾宗多警句，詩道未無人。
青眼有誰是，白頭空鑷頻。
賈生如再召，爲爾指迷津。
贈王殿院同年
作者：王禹偁
朝代：宋

幾年淮海歎驅馳，美拜初聞入奏時。
乍作臺官勞馬揖，合爲巡使近龍墀。
多從此地升三字，莫向朝端說四推。
縱遇省橋休拗項，郎官班列甚喧卑。
贈省欽
作者：王禹偁
朝代：宋

舊隠何年別翠微，瀑泉聲入鎖禪扉。
御前曾寫八分字，天上特宣三事衣。
燈照夜庵霜後冷，鼎烹秋菌雨中肥。
終歸五老峰邊去，杯渡長江一錫飛。
贈禮部宋員外閣老
作者：王禹偁
朝代：宋

未還西掖舊詞臣，且向南宮作舍人。
休歎貳車如竹葦，須知百日掌絲綸。
錦窠官重真殊拜，玉筍班清祇一身。
堪笑白頭王小諫，握蘭猶未得相親。
贈种放處士
作者：王禹偁
朝代：宋

媒雉不誘鳳，由鹿不致麟。
終南有嘉士，天子不得臣。
板輿入窮谷，同隠之推親。
種木山之阿，採蘭澗之濱。
務本不務末，求力不求人。
至孝在盡歡，飲水猶欣欣。
富貴不以道，列鼎奚足云。
行是有餘力，稽古且學文。
稽古不爲祿，學問非飾身。
立言復垂教，楊孟時有倫。
我生落世網，碌碌隨搢紳。
直躬多齬齟，左官苦漂淪。
妻孥困斗粟，親老無重茵。
入山非隠遁，去國頗悲辛。
猶顧貳車祿，縻縶丹河濱。
羨君脫覊鞅，生計在水雲。
羨君遺榮利，居處絕囂塵。
躬耕方肯食，恐蠹力穡民。
學優終不仕，孰爲觀國賓。
去去謝桂籍，行行避薄輪。
巢由自高尚，堯舜徒聖神。
况我蜉蝣輩，敢希鸞鳳羣。
猶期不遠復，一問迷途津。
他年解郡職，願許我爲鄰。
贈草庵禪師
作者：王禹偁
朝代：宋

陽山山下草庵深，寂寂香燈對遠岑。
莫怪相看總無語，坐禪爲政一般心。
贈虛己
作者：王禹偁
朝代：宋

谿邊幽樹好烟霞，別後春風幾度花。
夢憶一岩紅薜荔，心輕三事紫袈裟。
禪機悟了身無著，詩句高來鬢有華。
不遇蘇州韋應物，晝公篇什向誰誇。
贈衛尉宋卿二十二丈送前翰長侍郎·其一
作者：王禹偁
朝代：宋

性情和雅得天真，卿寺鼇頭任屈伸。
三品且隨前宰相，重瞳偏認舊詞臣。
宿齋院冷琴橫膝，朝退門閑鶴伴身。
多少摳衣門弟子，側聆還望秉陶鈞。
贈衛尉宋卿二十二丈送前翰長侍郎·其二
作者：王禹偁
朝代：宋

謫宦歸來髮更斑，徊翔猶在寺卿間。
幾多僚吏三台上，太半生徒兩制間。
舊賜錦袍多貰酒，新裁紗帽欲歸山。
東垣小諫龍鍾甚，空愧洪鑪早鑄顔。
贈贊寧大師
作者：王禹偁
朝代：宋

詔修僧史浙江濱，萬卷書中老一身。
赴闕尚留支遁馬，援毫應待仲尼麟。
溟濛雪影松窗曉，狼籍苔花竹院春。
還許幽齋暫相訪，却慚陶令滿衣塵。
贈郝處士
作者：王禹偁
朝代：宋

盡見閑人話息機，唯君的箇厭輕肥。
盤中藥菜真僧舍，篋裏烟霞舊道衣。
江渚鷗鷳情已狎，洛陽櫻筍夢應稀。
縣齋喜與書齋近，公暇何妨扣竹扉。
贺三舍人新入西掖
作者：王禹偁
朝代：宋

紫微新命旧交游，报到商于寂寞州。
天上共分三字贵，山中全减贰车愁。
抛离红药心无恨，弹拂金貂舞不休。
最喜吾家有余庆，凤毛还直凤池头。
贺三舍人新入西掖
作者：王禹偁
朝代：宋

紫微新命旧交游，报到商於寂寞州。天上共分三字贵，山中全减贰车愁。抛离红药心无恨，弹拂金貂舞不休。最喜吾家有余庆，凤毛还直凤池头。
贺冯起张乘二舍人
作者：王禹偁
朝代：宋

八年东观知深屈，百日南床只暂经。
春暖并吟红药树，云开双见紫微星。
绣衣脱後休持斧，珠履抛来免过厅。
应念出官淮水上，被人还笑屈原醒。
贺吕佑之谏议
作者：王禹偁
朝代：宋

凤阁前年陪步武，麟台昔日是交游。
先归内署身虽忝，直上高坡命更优。
玉笋外郎全弃掷，土山果毅免经由。
却应迴笑滁阳守，官似冯唐半白头。
贺将作孔监致仕
作者：王禹偁
朝代：宋

泣辞明主挂冠簪，便约幽云老旧林。
朝请罢来频期笏，田园归去只携琴。
焚香静院当山色，晒药空庭避竹阴。
一子得官三品禄，未饶疏傅有黄金。
贺李宗谔先辈除校书郎
作者：王禹偁
朝代：宋

秘省官清住帝乡，春来春榜探花郎。
未吟红药归西掖，且着青衫侍北堂。
射策更期挥健笔，骑馿犹得醉闲坊。
同年佐邑应相羡，衣上芸香杂桂香。
贺李宗谔先辈除校书郎
作者：王禹偁
朝代：宋

秘省官清住帝乡，春来春榜探花郎。
未吟红药归西掖，且着青衫侍北堂。
射策更期挥健笔，骑驴犹得醉闲坊。
同年佐邑应相羡，衣上芸香杂桂香。
贺毕翰林
作者：王禹偁
朝代：宋

闻步花砖喜复悲，所悲君较十年迟。
银台晓入批丹诏，铜镜秋开镊白髭。
宫锦细袍宣与着，内闲骄马赐来骑。
家门记得咸通事，莫忘论兵夜召时。
贺毕翰林
作者：王禹偁
朝代：宋

闻步花砖喜復悲，所悲君较十年迟。
银台晓入批丹诏，铜镜秋开镊白髭。
宫锦细袍宣与着，内闲骄马赐来骑。
家门记得咸通事，莫忘论兵夜召时。
贺范舍人再入西掖
作者：王禹偁
朝代：宋

再入承明旧直庐，腰间仍得佩金鱼。重批汉武求贤诏，曾上东方自藏书。红药篇章应感动，紫泥封检未生疏。樊川杜曲休劳梦，抇日延英侍玉除。
赁宅
作者：王禹偁
朝代：宋

萍流匏繫任行藏，惟指无何是我乡。
左宦只抛红药案，僦居犹住玉泉坊。
白公渭北眠村舍，杜甫瀼西赁草堂。
未有吾庐莫惆怅，古来贤达尽茫茫。
赋得南山行送冯中允之辛谷冶按狱
作者：王禹偁
朝代：宋

商山三月花如火，草树青葱雨初过。柳条渐软蝶双飞，桑叶尚多蚕一卧。薄情野水流不回，无力春云慵欲堕。团团榆荚是谁抛，漠漠游丝向人嚲。可怜花木间岚光，花前正好飞觥觞。冯君夙驾一何速，捧檄银坑按辛谷。转输昨日又移文，小甿诉牒何纷纭。见说南山六百里，跙尽马蹄摧屐齿。是何屈于不知己，冲斗太阿教补履。龙无尺水且蟠泥，骥困盐车但垂耳。片言折狱亦胡为，必也无讼方君子。吾徒事业本稽古，得行其志当刑措。画衣画地免烦苛，抵璧捐金返淳素。未行此道且营营，营营为禄聊代耕。残春小别不足念，为君高唱南山行。南山一月期回首，莫诉临歧数卮酒。
赋得南山行送冯中允之辛谷冶按狱
作者：王禹偁
朝代：宋

商山三月花如火，草树青葱雨初过。
柳条渐软蝶双飞，桑叶尚多蚕一卧。
薄情野水流不迴，无力春云慵欲堕。
团团榆荚是谁抛，漠漠游丝向人亸。
可怜花木间岚光，花前正好飞觥觞。
冯君夙驾一何速，捧檄银坑按辛谷。
转输昨日又移文，小甿诉牒何纷纭。
见说南山六百里，跙尽马蹄摧屐齿。
是何屈于不知己，衝斗太阿教补履。
龙无尺水且蟠泥，骥困盐车但垂耳。
片言折狱亦胡为，必也无讼方君子。
吾徒事业本稽古，得行其志当刑措。
画衣画地免烦苛，抵璧捐金返淳素。
未行此道且营营，营营为禄聊代耕。
残春小别不足念，为君高唱南山行。
南山一月期迴首，莫诉临歧数巵酒。
赠刘仲堪
作者：王禹偁
朝代：宋

刘生颇少秀，为学识根柢。丘轲有堂奥，试脚到阶砌。杨墨恣荒榛，挥手欲芟薙。携文访谪居，趣向非权势。对挹雏凤下，交言孤鹤唳。在璞认良玉，行当为国器。彼茁见灵芽，伫可供王祭。岂止随众人，区区一枝桂。宜哉孙汉公，妻之以女弟。吾家兄之子，笄年未伉俪。恨不早相逢，取子为佳壻。
赠卫尉宋卿二十二丈送前翰长侍郎·其二
作者：王禹偁
朝代：宋

谪宦归来髮更斑，徊翔犹在寺卿间。
几多僚吏三台上，太半生徒两制间。
旧赐锦袍多贳酒，新裁纱帽欲归山。
东垣小谏龙钟甚，空愧洪鑪早铸颜。
赠吕通秘丞
作者：王禹偁
朝代：宋

闻君公事苦喧卑，红粟堆边独敛眉。
已入朝行翻掌庾，未如畿尉且吟诗。
堰头笑傲同张祜，市裏优游比路随。
唯有才名藏不得，山阳留滞肯多时。
赠朗上人
作者：王禹偁
朝代：宋

净邠霜髭展旧真，自疑容貌是前身。僧中独守三千戒，诗里闲销七十春。僻寺藓深人少到，故山云好梦归频。禅斋近日谁还往，祗有西垣放逐臣。
赠朗上人
作者：王禹偁
朝代：宋

凈剃霜髭展旧真，自疑容貌是前身。
僧中独守三千戒，诗裏闲销七十春。
僻寺藓深人少到，故山云好梦归频。
禅斋近日谁还往，祇有西垣放逐臣。
赠朱严
作者：王禹偁
朝代：宋

未得科名鬓已衰，年年顦悴在京师。
妻装秋卷停灯坐，儿趁朝餐乞米炊。
尚对交朋赊酒饮，徧看卿相借馿骑。
谁怜所好还同我，韩柳文章李杜诗。
赠毋中舍
作者：王禹偁
朝代：宋

岭表榆关路嶮巇，颁条持节两无辞。四方自是男儿事，万里归来圣主知。碛雪旧行闲入梦，贪泉曾饮别留诗。如今已见功名立，休忆当年一桂枝。
赠浚仪朱学士
作者：王禹偁
朝代：宋

潘岳花阴覆杏坛，门生参谒绛纱宽。
西垣久望神仙侣，北部休夸父母官。
雨屐送僧莎径滑，夜棋留客竹斋寒。
何时儤直来相伴，三入承明兴渐阑。
赠浚仪朱学士
作者：王禹偁
朝代：宋

潘岳花阴覆杏坛，门生参谒绛纱宽。西垣久望神仙侣，北部休夸父母官。雨屐送僧莎迳滑，夜棋留客竹斋寒。何时儤直来相伴，三入承明兴渐阑。
赠湖州张从事
作者：王禹偁
朝代：宋

前年春牓亚龙头，词赋曾推第一流。上直未归红药院，供吟先得白苹洲。酒醒野寺烹山蕨，公退溪亭狎海鸥。自是吴门折腰吏，满衣尘土为君羞。
赠王殿院同年
作者：王禹偁
朝代：宋

几年淮海叹驱驰，美拜初闻入奏时。户作台官劳马揖，合为巡使近龙墀。多从此地升三字，莫血朝端说四推。纵遇省桥休拗项，郎官班列甚喧卑。
赠省钦
作者：王禹偁
朝代：宋

旧隐何年别翠微，瀑泉声入锁禅扉。御前曾写八分字，天上特宣三事衣。灯照夜庵霜後冷，鼎烹秋菌雨中肥。终归五老峰边去，杯渡长江一锡飞。
赠省钦
作者：王禹偁
朝代：宋

旧隠何年别翠微，瀑泉声入锁禅扉。
御前曾写八分字，天上特宣三事衣。
灯照夜庵霜后冷，鼎烹秋菌雨中肥。
终归五老峰边去，杯渡长江一锡飞。
赠礼部宋员外阁老
作者：王禹偁
朝代：宋

未还西掖旧词臣，且向南宫作舍人。
休叹贰车如竹苇，须知百日掌丝纶。
锦窠官重真殊拜，玉笋班清只一身。
堪笑白头王小谏，握兰犹未得相亲。
赠秉放处士
作者：王禹偁
朝代：宋

媒雉不诱凤，由鹿不致麟。终南有嘉士，天子不得臣。板舆入穷谷，同隐之推亲。种木山之阿，采兰涧之滨。务本不务末，求力不求人。至孝在尽欢，饮水犹欣欣。富贵不以道，列鼎奚足云。行是有余力，稽古且学文。稽古不为禄，学问非饰身。立言复垂教，杨孟时有伦。我生落世网，碌碌随搢紳。直躬多龉龃，左官苦漂沦。妻孥困斗粟，亲老无重茵。入山非隐遁，去国颇悲辛。犹顾贰车禄，縻絷丹河滨。羡君脱羁鞅，生计在水云。羡君遗荣利，居处绝嚣尘。躬耕方肯食，恐蠹力穑民。学优终不仕，孰为观国宾。去去谢桂籍，行行避蒲轮。巢由自高尚，尧舜徒圣神。况我蜉蝣辈，敢希鸶凤群。犹期不远复，一问迷途津。他年解郡职，愿许我为邻。
赠种放处士
作者：王禹偁
朝代：宋

媒雉不诱凤，由鹿不致麟。
终南有嘉士，天子不得臣。
板舆入穷谷，同隠之推亲。
种木山之阿，采兰涧之滨。
务本不务末，求力不求人。
至孝在尽欢，饮水犹欣欣。
富贵不以道，列鼎奚足云。
行是有余力，稽古且学文。
稽古不为禄，学问非饰身。
立言復垂教，杨孟时有伦。
我生落世网，碌碌随搢绅。
直躬多龉龃，左官苦漂沦。
妻孥困斗粟，亲老无重茵。
入山非隠遁，去国颇悲辛。
犹顾贰车禄，縻絷丹河滨。
羡君脱覊鞅，生计在水云。
羡君遗荣利，居处绝嚣尘。
躬耕方肯食，恐蠹力穑民。
学优终不仕，孰为观国宾。
去去谢桂籍，行行避薄轮。
巢由自高尚，尧舜徒圣神。
况我蜉蝣辈，敢希鸾凤羣。
犹期不远復，一问迷途津。
他年解郡职，愿许我为邻。
赠虚己
作者：王禹偁
朝代：宋

溪边幽树好烟霞，别后春风几度花。
梦忆一岩红薜荔，心轻三事紫袈裟。
禅机悟了身无着，诗句高来鬓有华。
不遇苏州韦应物，昼公篇什向谁夸。
赠虚己
作者：王禹偁
朝代：宋

溪边幽树好烟霞，别後春风几度花。梦忆一岩红薜荔，心轻三事紫袈裟。禅机悟了身无着，诗句高来鬓有华。不还苏州韦应物，昼公篇什向谁夸。
赠赞宁大师
作者：王禹偁
朝代：宋

诏修僧史浙江滨，万卷书中老一身。赴阙尚留支遁马，援毫应待仲尼麟。溟蒙雪影松窗晓，狼籍苔花竹院春。还许幽斋暂相访，却惭陶令满衣尘。
赠郝处士
作者：王禹偁
朝代：宋

尽见闲人话息机，唯君的箇厌轻肥。
盘中药菜真僧舍，箧裏烟霞旧道衣。
江渚鸥鹇情已狎，洛阳樱笋梦应稀。
县斋喜与书斋近，公暇何妨扣竹扉。
赠采访使閤门穆舍人
作者：王禹偁
朝代：宋

经略十三州，东南帝不忧。
二年辞玉砌，几夜梦珠旒。
旌旆虽遐适，江山是胜游。
风谣随处采，民瘼尽心求。
报国机钤密，供吟景象幽。
煮茶溪畔寺，望月海边楼。
步武思龙尾，琴书在鹢舟。
听泉调玉轸，拂石试银鈎。
古画多收买，新诗寡和詶。
酒醒闻瀑响，睡起见潮头。
奉使时将久，归朝礼必优。
一麾先出守，万户待封侯。
遇主当宜贵，遗材亦合收。
此身居下位，无路画良筹。
已悔田园废，堪惊鬓髮秋。
凭谁念寒苦，祇自拟归休。
僻甚陶元亮，贫过鲁仲由。
品题殊不滥，清浊肯同流。
復命期三接，陈诗说四愁。
荐雄如有便，还解杀身酬。
赴長洲縣作·其一
作者：王禹偁
朝代：宋

移任長洲縣，扁舟興有餘。
篷高時見月，棹穩不妨書。
雨碧蘆枝亞，霜紅蓼穗疏。
此行紆墨綬，不是爲鱸魚。
赴長洲縣作·其三
作者：王禹偁
朝代：宋

移任長洲縣，孤帆冒雨行。
全家隨逆旅，一夜泊江城。
身世漂淪極，功名早晚成。
惟當泥尊酒，得喪任浮生。
赴長洲縣作·其二
作者：王禹偁
朝代：宋

移任長洲縣，辭親淚滿衣。
折腰雖未免，搔首欲何歸。
曉白霜華重，晴紅栗葉飛。
江頭鷗鳥在，應怪不忘機。
赴長洲縣作·其五
作者：王禹偁
朝代：宋

移任長洲縣，沿流漸入吳。
見碑時下岸，逢店自徵酤。
野廟連荒冢，江禽似畫圖。
高堂從別後，應夢宿菰蒲。
赴長洲縣作·其四
作者：王禹偁
朝代：宋

移任長洲縣，窮秋入水鄉。
江涵千頃月，船載一篷霜。
竹密藏魚市，雲疏漏雁行。
故園漸迢遞，烟浪白茫茫。
赴长洲县作·其一
作者：王禹偁
朝代：宋

移任长洲县，扁舟兴有余。篷高时见月，棹稳不妨书。雨碧芦枝亚，霜红蓼穗疏。此行纡墨绶，不是为鲈鱼。
赴长洲县作·其五
作者：王禹偁
朝代：宋

移任长洲县，沿流渐入吴。
见碑时下岸，逢店自征酤。
野庙连荒冢，江禽似画图。
高堂从别后，应梦宿菰蒲。
身世
作者：王禹偁
朝代：宋

淮边为小郡，身世復何云。
妻病无医药，儿痴废典坟。
簪裳看似梦，俸禄薄如云。
不作归耕计，何阶望致君。
身世
作者：王禹偁
朝代：宋

淮邊爲小郡，身世復何云。
妻病無醫藥，兒癡廢典墳。
簪裳看似夢，俸祿薄如雲。
不作歸耕計，何階望致君。
迂儒
作者：王禹偁
朝代：宋

自笑是迂儒，誠宜與世疏。
左遷猶上疏，薄俸亦抄書。
漠漠花侵眼，蕭蕭髮映梳。
唯當早休去，幽處卜吾廬。
迂儒
作者：王禹偁
朝代：宋

自笑是迂儒，诚宜与世疏。
左迁犹上疏，薄俸亦抄书。
漠漠花侵眼，萧萧髮映梳。
唯当早休去，幽处卜吾庐。
过鸿沟
作者：王禹偁
朝代：宋

侯公缓颊太公归，项籍何曾会战机。只见源沟分两处，不知垓下有重围。危桥带雨无人过，败叶随风傍马飞。半日垂鞭念前事，露莎霜树映斜晖。
还扬州许书记家集
作者：王禹偁
朝代：宋

君不见近代诗家流，胡为蹇滞多穷愁。
孟郊憔悴死逆旅，浪仙斥逐长江头。
张生漂泊冬瓜堰，徒云轻薄万户侯。
浩然无成鹿门去，李洞恸哭昭陵休。
生无风教兴王化，死无勋爵贻孙谋。
可怜诗道日已替，风骚委地何人收。
高阳许公精六义，独向圣朝生後嗣。
因将先集进九重，高步金台曳珠履。
祖德光辉圣主知，府尹贤明丞相子。
广陵郡大古九州，记室官清外三字。
遂令天下学诗人，徒羡君家穷四始。
我来迎侍游江都，玳筵往往陪欢娱。
遂求家集恣吟讽，海波乾处堆珊瑚。
因思贾孟收家一何苦，诗鬼嗷嗷馁无主。
子孙沦没谁及君，闲倚红莲倾渌醑。
草檄余闲好赋诗，莫放风情忝尔祖。
还扬州许书记家集
作者：王禹偁
朝代：宋

君不见近代诗家流，胡为蹇滞多穷愁。
孟郊顦顇死逆旅，浪仙斥逐长江头。
张生漂泊冬瓜堰，徒云轻薄万户侯。
浩然无成鹿门去，李洞恸哭昭陵休。
生无风教兴王化，死无勋爵贻孙谋。
可怜诗道日已替，风骚委地何人收。
高阳许公精六义，独向圣朝生后嗣。
因将先集进九重，高步金台曳珠履。
祖德光辉圣主知，府尹贤明丞相子。
广陵郡大古九州，记室官清外三字。
遂令天下学诗人，徒羡君家穷四始。
我来迎侍游江都，玳筵往往陪欢娱。
遂求家集恣吟讽，海波干处堆珊瑚。
因思贾孟数家一何苦，诗鬼嗷嗷馁无主。
子孙沦没谁及君，闲倚红莲倾渌醑。
草檄余闲好赋诗，莫放风情忝尔祖。
还杨遂蜀中集
作者：王禹偁
朝代：宋

上玄茫昧胡为乎，施设吾道生吾徒。
否多泰少是天意，生有述作死不虚。
圣人忧患方演易，贤者穷愁始着书。
尽令富贵陷逸乐，蠢蠢戢戢如鷄猪。
泯然无物作时瑞，谁识凤皇与驺虞。
经史子集灿今古，粉绘帝道张皇谟。
一言可采即不朽，名姓长与日月俱。
乃知天心厚我辈，穷辱不足形悲吁。
夫君擢秀在江左，国小而逼何区区。
科名始得值兵火，金陵坐见成丘墟。
归朝纔得一赞善，黜降重为县大夫。
彰明僻远在蜀道，又遇妖贼攻成都。
徒行抱印入陇氐，乞食夷落何崎岖。
归来朝责作主簿，朱衣暗澹鬓毛疏。
昨朝投我蜀中作，铮然一集如琼琚。
杜甫奔窜吟不辍，庾信悲哀情有余。
我逢圣代自多难，谩夸三入承明庐。
近令编缀小畜集，谪官诗什何纷如。
才名官职不两立，真宰折刻分毫铢。
郎官疏远既未贵，县吏礼数不足拘。
相逢且说文章乐，为君酌酒焚枯鱼。
还杨遂蜀中集
作者：王禹偁
朝代：宋

上玄茫昧胡为乎，施设吾道生吾徒。否多泰少是天意，生有述作死不虚。圣人忧患方演易，贤者穷愁始著书。尽令富贵陷逸乐，蠢蠢戢戢如鸡猪。泯然无物作时瑞，谁识凤皇与驺虞。经史子集灿今古，粉绘帝道张皇谟。一言可采即不朽，名姓长与日月俱。乃知天心厚我辈，穷辱不足形悲吁。夫君擢秀在江左，国小而逼何区区。科名始得值兵火，金陵坐见成丘墟。归朝才得一赞善，黜降重为县大夫。彰明僻远在蜀道，又遇妖贼攻成都。徒行抱印入陇氐，乞食夷落何崎岖。归来朝责作主簿，朱衣暗澹鬓毛疏。昨朝投我蜀中作，铮然一集如琼琚。杜甫奔窜吟不辍，庾信悲哀情有余。我逢圣代自多难，谩夸三入承明庐。近令编缀小畜集，谪官诗什何纷如。才名官职不两立，真宰折刻分毫铢。郎官疏远既未贵，县吏礼数不足拘。相逢且说文章乐，为君酌酒焚枯鱼。
还韦度支韶程集
作者：王禹偁
朝代：宋

岭南为郡带名曹，万里江山兴咏饶。
皇宋声诗归雅正，有唐门地本逍遥。
雪霜思苦虽侵鬓，金紫恩深已佩腰。
旧草满囊胜薏苡，几联乘醉写芭蕉。
进来圣主迴天眷，抄逐蛮僧过海潮。
何事曹南得披览，韶程风什似闻韶。
迴襄阳周奉礼同年因题纸尾
作者：王禹偁
朝代：宋

武关西畔路巉岩，两月劳君寄两缄。
镜裏想添新白髮，箧中犹贮旧青衫。
扶头酒好无辞醉，缩项鱼多且放馋。
譬似元和张太祝，十年不改旧官衔。
迴襄陽周奉禮同年因題紙尾
作者：王禹偁
朝代：宋

武關西畔路巉巖，兩月勞君寄兩緘。
鏡裏想添新白髮，篋中猶貯舊青衫。
扶頭酒好無辭醉，縮項魚多且放饞。
譬似元和張太祝，十年不改舊官銜。
送丁謂之再奉使閩中
作者：王禹偁
朝代：宋

繡衣直指東南夷，入奏風謠受聖知。
持節又從三殿出，演綸還較一年遲。
朝中謬拜推賢表，江畔空吟惜別詩。
郡印喧卑文會少，爲君搔首落花時。
送严判官归滁州
作者：王禹偁
朝代：宋

永阳谪宦鬓成华，唯有宾从最可夸。文学东堂进士第，风流南国相公家。移官我未归丹禁，回棹君今指白沙。滁上淹翔虽已久，寺楼山色对琅邪。
送严判官归滁州
作者：王禹偁
朝代：宋

永阳谪宦鬓成华，唯有宾从最可夸。
文学东堂进士第，风流南国相公家。
移官我未归丹禁，迴棹君今指白沙。
滁上淹翔虽已久，寺楼山色对琅邪。
送临清杨可主簿入蜀
作者：王禹偁
朝代：宋

脱白去焚黄，遥知祖德光。
墓坟乔木老，襟袖桂枝香。
迴见梅含雪，归逢橘饱霜。
子云应有宅，为奠草玄堂。
送交代刘斐裁之大夫
作者：王禹偁
朝代：宋

祖孙相望百年间，万石遗风庶可攀。
新咏袴襦传□巷，旧栽桃李满淮山。
林泉岂易留君住，鱼鸟真□□我闲。
好纵斋航天上去，郎闱卿寺有虚班。
送交代劉斐裁之大夫
作者：王禹偁
朝代：宋

祖孫相望百年間，萬石遺風庶可攀。
新詠袴襦傳□巷，舊栽桃李滿淮山。
林泉豈易留君住，魚鳥真□□我閑。
好縱齋航天上去，郎闈卿寺有虛班。
送仆射相公赴西京
作者：王禹偁
朝代：宋

五十升端揆，西郊任保厘。偶抛三事重，未失百僚师。府县威仪引，宫城管钥随。粗官嫌出将，剧位是留司。樱笋供筵馔，蜩蝉响路岐。碧纱题壁处，昼锦下车时。请雨摩腾塔，寻芳白傅祠。维嵩过旧隐，禊洛赋新诗。礼绝应悬榻，公余尚读碑。留台咨拜表，内殿列须知。易退甘龙卧，难虚是凤池。两京全咫尺，三入不参差。康济荒年谷，风标飣座梨。弼谐终在我，睠注更同谁。温树阴犹在，甘棠影暂垂。常濡玉堂笔，愿草白麻词。